qundao/data-zh-poetry huggingface dataset:
赋得夏母篇书文太君障子
作者：缪昌期
朝代：明
体裁：古风

忠靖掌邦计，母廖尚皓首。别殿赐宴归，高堂介眉寿。是时长陵中，群公并耆旧。三杨列馆阁，胡公为祭酒。连镳登母堂，却行拜阶右。锵锵委佩声，肃肃奉觞走。母也徐唱言，雍容三爵后。上云主恩深，报称莫相负。下云计臣劳，提挈视吾友。嗟此良宴会，明时信非偶。谁与矢德音，乃在一寡妇。养姑泣下泉，持家敝箕帚。尚书信卿才，训迪自黄口。虫鱼笺独劳，钧轴教已久。繇来孤贫儿，往往践台斗。
赋得秋声一雁飞
作者：缪昌期
朝代：明
体裁：七言律诗

淅沥金风动碧林，遥空独雁助长吟。声寒绝塞三千里，影照长安一片砧。秦陇云横朝起笛，潇湘月冷夜闻琴。于今圣世销烽火，北海应无系帛音。
送门人程灏然
作者：缪昌期
朝代：明
体裁：五言律诗

我已离群久，君能岁一来。茶瓜谈旧事，水石坐新苔。病骨翻然醒，愁容顿尔开。且迟松际月，莫听暮潮催。
大涪山
作者：缪樗
朝代：明
体裁：七言律诗

湖心涌出大涪峰，一朵青莲落照中。老树挟云秋唳鹤，悬崖堕石夜惊龙。波涛远接天边尽，日月潜行地底空。心想禅关阻登眺，隔川遥听夕阳钟。
江上
作者：缪煜
朝代：明
体裁：七言律诗

江上疏林返照浓，携锄野老尚雍容。一家骨肉罾兵气，千里关河警夕烽。此日戈鋋同草窃，当年带砺愧桐封。高皇原庙谁呼吁，回首钟山翠万重。
七夕夜酌别来寄双峰黄先生
作者：缪琏
朝代：明

曾记相逢当七夕，星河炯炯鹊成桥。竹松轩下诗情好，瓜果庭中酒兴饶。宝篆焚香烟气袅，绛纱笼烛影光摇。别来愁思知多少，琪树西风叶乱飘。
云塘别墅
作者：缪琏
朝代：明

狮山山下石泉清，凿得方塘一鉴平。水面磨光云影照，天心沉碧月华明。龙鱼夜听风雷化，花木春承雨露荣。佳致不同歌舞地，藜床灯火有书声。
同宁德林柏山秀才家兄云塘舍弟竹溪游罗汉寺分韵得罗字
作者：缪琏
朝代：明

春风衫子试香罗，有客㩦壶别院过。尘世得閒能几日，溪南休把醉人呵。
同宁德林柏山秀才家兄云塘舍弟竹溪游罗汉寺分韵得罗字
作者：缪琏
朝代：明
体裁：七言绝句

春风衫子试香罗，有客携壶别院过。尘世得閒能几日，溪南休把醉人呵。
寄中山刘先生
作者：缪琏
朝代：明

迢递中山碧海东，烟波无处下孤篷。莺花易逐春光暮，云树空劳眼力穷。流水音稀琴懒奏，致书邮远雁难通。多情只有西楼月，一色婵娟两地同。
寄云塘兄海南
作者：缪琏
朝代：明

曾记临岐别雁行，岁华犹换几风光。琼山天远难飞梦，姜被宵寒独卧霜。鲈鲙谩怀垂钓石，鳣鱼还集讲经堂。荣归林下知何日，聊写封书思渺茫。
次郭柏庄先生见寄韵
作者：缪琏
朝代：明

小亭潇洒晚凉天，风递荷香入酒筵。流水琴音清奏曲，博山炉篆细腾烟。青蒲绿笋常留客，羽扇纶巾半学仙。世事到头须自足，休言骑鹤与腰缠。
泮林春意和邑庠师李希贤先生韵
作者：缪琏
朝代：明

金阙红云晓正开，除书荣捧八闽来。长才已富三冬学，健翼曾冲万里回。夜雨青藜明绛帐，春风吟屐印苍苔。泮林剩得韶光趣，池草诗成细品裁。云霄回首倦飞黄，铎振黉宫声已扬。虚馆久悬延士榻，寒毡长坐讲经堂。杏坛雨洽先生化，槐市花期举子忙。他日功成宜显擢，锵锵鸾佩列朝廊。数仞宫墙礼乐区，洋洋儒教遍名都。溪梅破玉年光换，庭草留芳春意敷。酒兴每邀花下月，诗情多寄柳边湖。堪誇一代斯文盛，洙泗渊源有远模。
泮林春意和邑庠师李希贤先生韵·其一
作者：缪琏
朝代：明

金阙红云晓正开，除书荣捧八闽来。长才已富三冬学，健翼曾冲万里回。夜雨青藜明绛帐，春风吟屐印苍苔。泮林剩得韶光趣，池草诗成细品裁。
泮林春意和邑庠师李希贤先生韵·其三
作者：缪琏
朝代：明

数仞宫墙礼乐区，洋洋儒教遍名都。溪梅破玉年光换，庭草留芳春意敷。酒兴每邀花下月，诗情多寄柳边湖。堪誇一代斯文盛，洙泗渊源有远模。
泮林春意和邑庠师李希贤先生韵·其二
作者：缪琏
朝代：明

云霄回首倦飞黄，铎振黉宫声已扬。虚馆久悬延士榻，寒毡长坐讲经堂。杏坛雨洽先生化，槐市花期举子忙。他日功成宜显擢，锵锵鸾佩列朝廊。
游罗汉寺
作者：缪琏
朝代：明

咫尺招提久倦登，今朝乘兴访名僧。空庭过雨苔偏滑，老钵藏龙水自澄。云伴鹤行松下露，樵冲猿抱涧边藤。留题泉石归来晚，踏破前山翠几层。
游罗汉寺
作者：缪琏
朝代：明

溪南有禅寺，此地古来幽。未问三生话，先寻半日游。山林红树晚，池水白莲秋。聊尔题诗句，安能占上流。
赠江夏黄文弼先生和韵二首
作者：缪琏
朝代：明

神武门前早挂冠，争如先巳卧江干。竹窗酒醉春风暖，梅屋诗成夜月寒。尘榻久缘徐稚设，瑶琴长为子期弹。庸才欲结群英会，犹恐山樊杂蕙兰。考槃甘许留泉石，制锦何须问织缣。满院啼莺惊着椀，一庭飞絮怕钩帘。玉堂风月心无慕，茅舍烟霞志自厌。穆地故人何处是，双峰云树几回瞻。
赠江夏黄文弼先生和韵二首·其一
作者：缪琏
朝代：明

神武门前早挂冠，争如先巳卧江干。竹窗酒醉春风暖，梅屋诗成夜月寒。尘榻久缘徐稚设，瑶琴长为子期弹。庸才欲结群英会，犹恐山樊杂蕙兰。
赠江夏黄文弼先生和韵二首·其二
作者：缪琏
朝代：明

考槃甘许留泉石，制锦何须问织缣。满院啼莺惊着椀，一庭飞絮怕钩帘。玉堂风月心无慕，茅舍烟霞志自厌。穆地故人何处是，双峰云树几回瞻。
赠江夏黄文弼先生和韵二首·其二
作者：缪琏
朝代：明
体裁：七言律诗

考槃甘许留泉石，制锦何须问织缣。满院啼莺惊着碗，一庭飞絮怕钩帘。玉堂风月心无慕，茅舍烟霞志自厌。穆地故人何处是，双峰云树几回瞻。
送云塘家兄之任临高
作者：缪琏
朝代：明

闻说琼台好宦游，休言千里宦途修。天门领铎新承职，阙里辞家不暂留。花底离情添别酒，马头春色壮吟眸。鳣堂拟听三台兆，蚤寄音书置便邮。
送邑庠师刘先生致政归浮梁
作者：缪琏
朝代：明

振铎谈经事可誇，词源汹涌浩无涯。幽情恐负青山宅，归兴应怀黄菊花。寒浦风高先解榻，秋江潮上便乘槎。青毡事业休嗟冷，苜蓿盘中道味赊。
题狮藏精舍和黄文盛先生韵
作者：缪琏
朝代：明

旁搜远绍究玄微，马帐高谈夜卧迟。金铎声扬多士化，瑶琴音奏少人知。梦回凤扆长惊远，吟对狮峰屡献奇。满眼交游无限乐，相看又过暮春时。
下第出都呈南归诸友五首
作者：罗万杰
朝代：明

燕山落日盼归程，台上千金吊郭卿。自是君王怜骏骨，驽骀何敢滥时名。敝却貂裘耐却尘，春风回首易沾巾。囊中剩有酒钱在，羞说当年问舌人。长铗驱驰日色沉，一樽对影倍萧森。凭将燕市和歌泪，洒到陵阳石里心。征鞍无处不飞沙，渐觉林光散晚霞。去去燕云携满袖，行行岭月落谁家。夹道轻烟暖拍堤，春山障眼客魂迷。野花不及垂杨色，并与茸茸缀马蹄。
下第出都呈南归诸友五首·其一
作者：罗万杰
朝代：明

燕山落日盼归程，台上千金吊郭卿。自是君王怜骏骨，驽骀何敢滥时名。
下第出都呈南归诸友五首·其三
作者：罗万杰
朝代：明

长铗驱驰日色沉，一樽对影倍萧森。凭将燕市和歌泪，洒到陵阳石里心。
下第出都呈南归诸友五首·其二
作者：罗万杰
朝代：明

敝却貂裘耐却尘，春风回首易沾巾。囊中剩有酒钱在，羞说当年问舌人。
下第出都呈南归诸友五首·其五
作者：罗万杰
朝代：明

夹道轻烟暖拍堤，春山障眼客魂迷。野花不及垂杨色，并与茸茸缀马蹄。
下第出都呈南归诸友五首·其四
作者：罗万杰
朝代：明

征鞍无处不飞沙，渐觉林光散晚霞。去去燕云携满袖，行行岭月落谁家。
下第南归夜闻杜鹃偶作
作者：罗万杰
朝代：明

杜鹃晚宿垂杨枝，野碧沙明岸草萋。天寒月落三更后，哽咽数声带雨啼。昨夜东风故园里，肠断江南浪游子。尽日叮咛苦别离，空有羽毛飞不起。
东平道中早行
作者：罗万杰
朝代：明

带露桃千树，含烟柳半堤。林光散远近，野色润高低。薄宦同鸡肋，浮生信马蹄。朦朣残月影，客思易凄凄。
九日
作者：罗万杰
朝代：明

梧叶无风亦落，菊花带雨犹开。那堪此日憔悴，更被笛声吹来。
五仄体夏日偶成
作者：罗万杰
朝代：明

暑气入嫩柳，落日映翠竹。独卧北牖下，待得荔子熟。
人日游七娘滩值雨
作者：罗万杰
朝代：明

去岁山中逢人日，今年人日仍登山。经丘自足情兼具，寻壑偏宜静与闲。雨映疏篱花的皪，烟生野径石斓斑。坐听僧梵归来晚，屐齿冲泥趁湿还。
人日阴晦病中同雪樵禅侣作
作者：罗万杰
朝代：明

卧病祇园冬复春，冲寒雨雪谩盈旬。山光澹泊和烟瘦，树色茏葱带雾新。剪胜无劳询旧俗，扶藜犹自负閒身。百年天地空回首，佳节徒惊日是人。
使舟归泊金陵遇旧馆人以便面索书走笔赋赠
作者：罗万杰
朝代：明

五年不见中常忆，一别于今经几期。我已居然髯似戟，君胡能不鬓如丝。三山云物成今昔，六代烟花异岁时。屈指江帆归去路，空令客思易凄其。
假山
作者：罗万杰
朝代：明

萧然几片石，翠色共氤氲。婉转一峰出，周遮两岫分。苔深疑积雨，日煖欲舒云。晨夕空庭里，烟峦迥不群。
偕磐湖和尚游赤水岩
作者：罗万杰
朝代：明

携筇选胜到嵚岑，几片云封苔径深。花发寒岩飘异馥，鸟啼空谷逗清音。忘机自爱青峰远，息影偏宜碧树森。赤水玄珠谁拾得，却教象罔细追寻。
偶作
作者：罗万杰
朝代：明

坡公借地种菜，庞老携家入山。休把古人比我，同床梦不相关。
偶题·其三
作者：罗万杰
朝代：明

树老幽人屋，云深野衲家。门垂彭泽柳，圃接邵陵瓜。
偶题二首
作者：罗万杰
朝代：明

生计岩前树，素交云外山。愁来天地老，醉去古今閒。心对寒灰死，形同槁叶凋。鸡谈共楖栗，蝶梦付团蕉。
偶题二首·其一
作者：罗万杰
朝代：明

生计岩前树，素交云外山。愁来天地老，醉去古今閒。
偶题二首·其二
作者：罗万杰
朝代：明

心对寒灰死，形同槁叶凋。鸡谈共楖栗，蝶梦付团蕉。
元日值雨同雪樵上人作
作者：罗万杰
朝代：明

愁值上元雨，空山静掩扉。茗烟轻冉冉，香缕细霏霏。窥牖月光薄，照龛灯影微。只应禅榻上，梦与白云归。
入山寄诸眷属
作者：罗万杰
朝代：明

几年尘土混衣冠，火宅栖迟梦已阑。破釜昔曾闻项籍，携铛今窃效陈抟。孤踪冷比飞鸿爪，去志迅如落涧湍。从此黄岐峰顶月，清宵应各照团圞。
公眉兄自闽漳来访予旧有游漳之约因事不果感其远至赋此为赠
作者：罗万杰
朝代：明

笑我经旬惮险巉，感君兹至径茅芟。携来霞岭云千片，散作榕江画一函。童稚喜迎新杖履，溪山应老旧巾衫。青樽白眼真痴绝，谁识风流老阿咸。
冒雨登滕王阁
作者：罗万杰
朝代：明

不识洪都府，今登第一楼。雨声微似瀑，云色澹于秋。地以文人重，名因帝子留。落霞佳句在，扪石欲生愁。
冬日即事三首
作者：罗万杰
朝代：明

岭外虽无雪，经冬亦可怜。寒鼯依古树，霜隼掠孤烟。未暇摊书坐，只愁拥褐眠。空阶响败叶，遮莫晓风天。閒算今冬事，蹉跎似汎澜。人情穷后悟，岁月病中看。冻屋梅魂老，荒斋竹影残。潇潇一夜雨，破衲倍增寒。索莫空斋里，愁多废寝兴。霏霏拂槛雾，飒飒受风灯。节近腊边树，人如定后僧。凄然一榻内，形影淡相凭。
冬日即事三首·其一
作者：罗万杰
朝代：明

岭外虽无雪，经冬亦可怜。寒鼯依古树，霜隼掠孤烟。未暇摊书坐，只愁拥褐眠。空阶响败叶，遮莫晓风天。
冬日即事三首·其三
作者：罗万杰
朝代：明

索莫空斋里，愁多废寝兴。霏霏拂槛雾，飒飒受风灯。节近腊边树，人如定后僧。凄然一榻内，形影淡相凭。
冬日即事三首·其二
作者：罗万杰
朝代：明

閒算今冬事，蹉跎似汎澜。人情穷后悟，岁月病中看。冻屋梅魂老，荒斋竹影残。潇潇一夜雨，破衲倍增寒。
冬日美人蕉与池畔梅花对植偶作二首
作者：罗万杰
朝代：明

怯寒贪睡意迟迟，掩映疏棂影若私。肯与老梅为近侍，呼他名字绿衣儿。绿鬟朱靥自为春，妆罢从教晓露嗔。一夕寒飙连夕雨，可怜憔悴捧心人。
冬日美人蕉与池畔梅花对植偶作二首·其一
作者：罗万杰
朝代：明

怯寒贪睡意迟迟，掩映疏棂影若私。肯与老梅为近侍，呼他名字绿衣儿。
冬日美人蕉与池畔梅花对植偶作二首·其二
作者：罗万杰
朝代：明

绿鬟朱靥自为春，妆罢从教晓露嗔。一夕寒飙连夕雨，可怜憔悴捧心人。
冬晚
作者：罗万杰
朝代：明

冬晚似春归，翛然静掩扉。涧澌寒更急，盆卉澹相依。竟日诗篇阙，经旬酒伴稀。未须愁岁暮，檐际宿馀晖。
出塞
作者：罗万杰
朝代：明

早出阴山道，寒生蓟北秋。笑驱紫骝马，醉拥白狐裘。汉月明沙碛，胡霜冷戍楼。男儿重许国，未是爱封侯。
初入燕京马上口占
作者：罗万杰
朝代：明

帝城宫阙隐蓬莱，此际遥瞻曙色开。吊古应怜击筑泪，狂歌独愧掞天才。西山爽气千层出，碣石晴云万里来。闻道圣朝多市骏，黄金依旧满燕台。
初度日奕株禅师以诗见赠次韵奉答
作者：罗万杰
朝代：明

四十年来梦幻身，几回惊看二毛新。青山无恙解寻主，白社有师期卜邻。入室秋风寒露骨，照床夜月远含神。谁知枯木岩前路，突出一枝劫外春。
初春寄羊城王子龙
作者：罗万杰
朝代：明

几向良朋忆好音，怀君折尽索居心。虚名岭海仍高卧，薄禄风尘祇醉吟。望入层云魂欲黯，神驰千里月同深。春来处处蓬蒿满，蜡屐无因得共寻。
南岩僧具酒馔邀同公眉及余兄弟辈剧饮
作者：罗万杰
朝代：明

几从快友向山登，忙却招邀好事僧。豫约此身随两屐，解将何物论三乘。危峰孤磬听来杳，落日炊烟望里凝。取醉不妨觞迭换，眼中剩有酒如渑。
古离别三首
作者：罗万杰
朝代：明

送别垂杨下，泪沾树上花。晓风吹不尽，飘泊到天涯。天涯忽已远，日暮心如焚。盼望空阶下，寒山隔彩云。綵云撩乱飞，去作相思梦。觉来萦妾肠，閒把玉箫弄。
古离别三首·其一
作者：罗万杰
朝代：明

送别垂杨下，泪沾树上花。晓风吹不尽，飘泊到天涯。
古离别三首·其三
作者：罗万杰
朝代：明

綵云撩乱飞，去作相思梦。觉来萦妾肠，閒把玉箫弄。
古离别三首·其二
作者：罗万杰
朝代：明

天涯忽已远，日暮心如焚。盼望空阶下，寒山隔彩云。
同公眉诸子游南岩
作者：罗万杰
朝代：明

不可无兹游，危峦趣渐幽。涛声寒及夜，树色老宜秋。幻眼因高换，閒踪借景酬。胜朋殊解事，竟日恣淹留。
君子行
作者：罗万杰
朝代：明

钓不羡恶溪水，行不经太行山。太行岂无路，壮士多摧颜。荆榛非所适，穷辙未可攀。君子贵居易，至人善闭关。
和平波道人原韵
作者：罗万杰
朝代：明

碧水青山指点中，秋光澹处暮云浓。平担楖栗千峰去，极目沧波感慨同。
咏溪云庐为姚孝廉兄弟作
作者：罗万杰
朝代：明

白云堆里数峰阴，翠竹苍松绕涧浔。卜筑刚栽棣萼树，幽栖时费蓼莪吟。溪山结侣情偏挚，屺岵兴思感独深。誓墓终偕兄弟隐，采芝不负九原心。
喜王无长至自五羊即席有赠用南岩韵
作者：罗万杰
朝代：明

相逢问久游，怀抱亦能幽。踪迹吴还越，旅程春复秋。罗峰供静对，珠海藉深酬。愁绝仲宣赋，羁栖未可留。
壬辰除夜
作者：罗万杰
朝代：明

折肱已更三，立壁惟馀四。一副光皮囊，逢场且作戏。蚤年漫学数，不识五和十。挟策问君平，噬脐悔莫及。冷落茅檐下，残釭剔半明。梅花瘦比我，窗外影交横。生死同醒睡，亦如夕复朝。须知根本地，原不属增消。短发飒风吹，盛年逝水过。古今梦几回，静眼忽窥破。蛰鳞尽屈伏，倦翮自低飞。岚气晚来重，呼童掩竹扉。候火夜铛煖，松风数沸腾。茶烟轻袅袅，迥出白云层。徘徊苔径深，徙倚林光暮。爆竹响空山，栖禽惊不度。卧云枕涧流，跂石荫疏景。清磬数声中，悠然发深省。夜静灯花落，天寒香篆斜。斋厨缺芝术，釜甑任尘沙。
壬辰除夜·其一
作者：罗万杰
朝代：明

折肱已更三，立壁惟馀四。一副光皮囊，逢场且作戏。
壬辰除夜·其七
作者：罗万杰
朝代：明

候火夜铛煖，松风数沸腾。茶烟轻袅袅，迥出白云层。
壬辰除夜·其三
作者：罗万杰
朝代：明

冷落茅檐下，残釭剔半明。梅花瘦比我，窗外影交横。
壬辰除夜·其九
作者：罗万杰
朝代：明

卧云枕涧流，跂石荫疏景。清磬数声中，悠然发深省。
壬辰除夜·其二
作者：罗万杰
朝代：明

蚤年漫学数，不识五和十。挟策问君平，噬脐悔莫及。
壬辰除夜·其五
作者：罗万杰
朝代：明

短发飒风吹，盛年逝水过。古今梦几回，静眼忽窥破。
壬辰除夜·其八
作者：罗万杰
朝代：明

徘徊苔径深，徙倚林光暮。爆竹响空山，栖禽惊不度。
壬辰除夜·其六
作者：罗万杰
朝代：明

蛰鳞尽屈伏，倦翮自低飞。岚气晚来重，呼童掩竹扉。
壬辰除夜·其十
作者：罗万杰
朝代：明

夜静灯花落，天寒香篆斜。斋厨缺芝术，釜甑任尘沙。
壬辰除夜·其四
作者：罗万杰
朝代：明

生死同醒睡，亦如夕复朝。须知根本地，原不属增消。
夏日有感示学者
作者：罗万杰
朝代：明

褦襶何曾恕老颠，维摩斗室病年年。贪嗔已去痴仍在，情想无多识尚缠。诗板酒枪新业障，梅妻鹤子旧因缘。空馀一枕齁齁梦，从此思参没眼禅。
奉使荆回宿万安僧舍次壁间韵
作者：罗万杰
朝代：明

征衣犹带洞庭沙，阅尽残冬未见家。野寺寒灯独卧处，关心一夜到梅花。
奉题水部王剩斋尊公在吾先生乡贤名宦册后
作者：罗万杰
朝代：明

先生早扣性天扃，志在春秋行孝经。凫舄解飞霞岭雨，熊幡长映惠湖星。瞽宗两地云封紫，碑碣千秋史篆青。四十馀年天可必，三槐不负德符铭。
客中闻林石友讣遥哭以诗
作者：罗万杰
朝代：明

倏忽夜台春，一翻存没频。乾坤妒韵士，岭海失骚人。米老原非僻，阮公祇是真。应留青眼在，长与石为邻。
寄寿孙戒庵
作者：罗万杰
朝代：明

苏门隐者嗜林泉，一啸鸾音许孰传。静里生涯资竹树，閒中经济课云烟。刀圭药熟追思邈，法磬缘深踵道玄。世出世间无不可，龙湖今得比桃川。
寄寿黄字河道长
作者：罗万杰
朝代：明

成佛生天谁后先，幻人同种幻因缘。羡君九日当初度，迟我二旬作少年。幸有黄花供晚醉，不妨白发傲时贤。问奇竞索题糕字，笑挈青筇淩紫烟。
寄答伍铁山先生二首
作者：罗万杰
朝代：明

千里同风事若何，玄沙白纸转誵讹。交亲散后身犹累，笔砚焚馀懒未过。只被鹿裘归谷口，难随鸿翮出岩阿。凭君莫举旧时话，又教新亭泪眼多。佛祖儒宗世尽然，我于两者总无缘。但宜安分老农圃，免致污涂古圣贤。海内故游枕子上，山中生计钁头边。道人瞠目层霄外，一任沧桑日变迁。
寄答伍铁山先生二首·其一
作者：罗万杰
朝代：明

千里同风事若何，玄沙白纸转誵讹。交亲散后身犹累，笔砚焚馀懒未过。只被鹿裘归谷口，难随鸿翮出岩阿。凭君莫举旧时话，又教新亭泪眼多。
寄答伍铁山先生二首·其二
作者：罗万杰
朝代：明

佛祖儒宗世尽然，我于两者总无缘。但宜安分老农圃，免致污涂古圣贤。海内故游枕子上，山中生计钁头边。道人瞠目层霄外，一任沧桑日变迁。
寓南安寺逢初度日大开上人为拈香庆赞口占志谢
作者：罗万杰
朝代：明

颠毛种种四旬馀，阅世终悲岁月虚。镜里空花呈起灭，眼前流水悟乘除。谩誇丁令千年鹤，且趁杨岐三脚驴。博得蒲团香半炷，多君滴水沁芙蕖。
寓羊城秋怀
作者：罗万杰
朝代：明

独有狂吟客，偏怜秋色高。惊风吹薜荔，细雨点蒲桃。节序逢摇落，浮生漫滞劳。秋听檐外竹，终夕响萧颾。
少年行二首
作者：罗万杰
朝代：明

陌上如烟侠少游，金镳骏马白狐裘。鸣鞭转入柳堤去，无数杨花扑紫骝。春风同醉酒家胡，据坐狂歌意气粗。抛却酒钱不用数，临行犹自盼当垆。
少年行二首·其一
作者：罗万杰
朝代：明

陌上如烟侠少游，金镳骏马白狐裘。鸣鞭转入柳堤去，无数杨花扑紫骝。
少年行二首·其二
作者：罗万杰
朝代：明

春风同醉酒家胡，据坐狂歌意气粗。抛却酒钱不用数，临行犹自盼当垆。
山中积雪晓起和雪樵韵
作者：罗万杰
朝代：明

隐几萧条丈室南，闭门活计旧尝谙。祇疑晓月偏禁冷，无那春风解放憨。梦入冰壶魂易悄，歌回雪曲兴同酣。蒙头衲被团团里，鼻息如雷信饱参。
山中答友人二首
作者：罗万杰
朝代：明

廿载相依弟与兄，重追往事倍关情。文章有气天难丧，混沌无权日易倾。独把金篦刮翳影，羞随瓦缶协同声。空山自古饶兰蕙，何事汀洲采杜衡。故园松菊近如何，三径依然拟再过。芳草迷离啼鸟歇，晚山澰滟夕阳多。千秋姓并江东隐，一线骚留厓北歌。为问沧溟垂钓者，羊裘久矣换渔蓑。
山中答友人二首·其一
作者：罗万杰
朝代：明

廿载相依弟与兄，重追往事倍关情。文章有气天难丧，混沌无权日易倾。独把金篦刮翳影，羞随瓦缶协同声。空山自古饶兰蕙，何事汀洲采杜衡。
山中答友人二首·其二
作者：罗万杰
朝代：明

故园松菊近如何，三径依然拟再过。芳草迷离啼鸟歇，晚山澰滟夕阳多。千秋姓并江东隐，一线骚留厓北歌。为问沧溟垂钓者，羊裘久矣换渔蓑。
山中答邑令二首
作者：罗万杰
朝代：明

竹马迎来冬日温，条风远拂陇头村。首阳亦属周疆里，敢道食薇不是恩。一扫浮氛今已清，几家鸡犬月中行。道人只合孤峰顶，卧听康衢击壤声。
山中答邑令二首·其一
作者：罗万杰
朝代：明

竹马迎来冬日温，条风远拂陇头村。首阳亦属周疆里，敢道食薇不是恩。
山中答邑令二首·其二
作者：罗万杰
朝代：明

一扫浮氛今已清，几家鸡犬月中行。道人只合孤峰顶，卧听康衢击壤声。
山居杂诗
作者：罗万杰
朝代：明

万山深处一闲人，手葺蓬茅老此身。淡粥盈壶齑满钵，家风不改旧清贫。灌畦日暮荷锄归，满目蓬蒿夕照微。黄叶乍冲鸟语落，白云时绕磬声飞。吟残半偈剔残缸，突兀睡魔未肯降。榾柮一炉香一柱，卧听微雨打寒窗。
山居杂诗·其一
作者：罗万杰
朝代：明

万山深处一闲人，手葺蓬茅老此身。淡粥盈壶齑满钵，家风不改旧清贫。
山居杂诗·其三
作者：罗万杰
朝代：明

吟残半偈剔残缸，突兀睡魔未肯降。榾柮一炉香一柱，卧听微雨打寒窗。
山居杂诗·其二
作者：罗万杰
朝代：明

灌畦日暮荷锄归，满目蓬蒿夕照微。黄叶乍冲鸟语落，白云时绕磬声飞。
山居杂诗八首
作者：罗万杰
朝代：明

嵯峨石笋倚云栽，樵径无人任野苔。最爱东峰明月色，夜深斜入板扉来。冷落柴扉晚不扃，爨烟遥映夕岚青。芒鞋转入茅冈去，折得梅花插胆瓶。杖藜望入晚烟空，碧巘苍岩指顾中。短后应随拾栗老，长歌不数采芝翁。手植梅花近百株，青山从此变芬敷。兔葵燕麦浑无赖，摇荡春风总让渠。欲沽村酿饷山樵，短树槎枒暂挂瓢。习懒愈成枯寂僻，经旬不赴野人招。漫将生计托长镵，总被时人笑老憨。造物亦怜客衲薄，严霜飞不到茅庵。荒冈草色入秋残，带露松声彻夜寒。独坐拥衾无一事，挑灯简取佛经看。半钩斜月挂岩屏，香篆初残梦已醒。横按一枝无孔笛，峰前吹与石人听。
山居杂诗八首·其一
作者：罗万杰
朝代：明

嵯峨石笋倚云栽，樵径无人任野苔。最爱东峰明月色，夜深斜入板扉来。
山居杂诗八首·其七
作者：罗万杰
朝代：明

荒冈草色入秋残，带露松声彻夜寒。独坐拥衾无一事，挑灯简取佛经看。
山居杂诗八首·其三
作者：罗万杰
朝代：明

杖藜望入晚烟空，碧巘苍岩指顾中。短后应随拾栗老，长歌不数采芝翁。
山居杂诗八首·其二
作者：罗万杰
朝代：明

冷落柴扉晚不扃，爨烟遥映夕岚青。芒鞋转入茅冈去，折得梅花插胆瓶。
山居杂诗八首·其五
作者：罗万杰
朝代：明

欲沽村酿饷山樵，短树槎枒暂挂瓢。习懒愈成枯寂僻，经旬不赴野人招。
山居杂诗八首·其八
作者：罗万杰
朝代：明

半钩斜月挂岩屏，香篆初残梦已醒。横按一枝无孔笛，峰前吹与石人听。
山居杂诗八首·其六
作者：罗万杰
朝代：明

漫将生计托长镵，总被时人笑老憨。造物亦怜客衲薄，严霜飞不到茅庵。
山居杂诗八首·其四
作者：罗万杰
朝代：明

手植梅花近百株，青山从此变芬敷。兔葵燕麦浑无赖，摇荡春风总让渠。
崎溜下
作者：罗万杰
朝代：明

寻幽不惮径途艰，行到水穷云起山。一带梨花闻犬吠，人家近在翠微间。
己酉除夕
作者：罗万杰
朝代：明

老来渐觉万缘轻，纸帐布衾梦易成。雨浥炉烟蒸永夜，风摇烛影袅深更。流光暗逐閒中过，华发俱从愁里生。拟待明朝天气煖，探梅山壑杖藜行。
幽居
作者：罗万杰
朝代：明

幽居似远林，一往觉情深。鸟去花犹落，风来松自吟。澹云高士志，孤月野僧心。为爱萧疏景，移樽对夕阴。
幽燕老将歌
作者：罗万杰
朝代：明

曾共嫖姚擒可汗，至今刀暗血犹丹。壮心不逐年华尽，夜夜旄头拂剑看。
庚戌元日
作者：罗万杰
朝代：明

山林别是一家春，野老忘机岁月频。细雨轻风新节物，宽衣博带旧时人。桃花迎露开偏早，竹叶轻霜酿独醇。笑挈胡床傍树影，卧看岩色翠嶙峋。
庚戌灯夕即事
作者：罗万杰
朝代：明

小村风土占年华，春入垣墙处处花。箫鼓声寒幽客梦，秋千影静野人家。林烟淡淡灯馀焰，香雾霏霏月半斜。行乐忘敲山砦柝，醉吟惊醒树头鸦。
微雨
作者：罗万杰
朝代：明

微雨亦潇潇，疏窗响寂寥。虫声低近砌，树影暗随潮。绕槛花相问，垂檐霭自招。双童无外事，茗粥并晨宵。
怀萧次圭
作者：罗万杰
朝代：明

落日燕山晚，忆君易水深。大都常混迹，不次论知音。潦倒穷交色，悽惶失路心。那堪离索后，惆怅此孤吟。
怀韩让之
作者：罗万杰
朝代：明

念子先予去，驱驰竟若何。怀中片剌尽，杖底百钱多。不改青云志，时闻白雪歌。江湖饶客思，浪迹滞烟波。
惆怅词感旧作
作者：罗万杰
朝代：明

凄风瑟瑟落花多，惆怅东流长逝波。祇恨云寒迷洛浦，争知月暗阻银河。清声谁写竹枝怨，白苧空传子夜歌。莫道朱颜零落甚，当时魂梦已蹉跎。
感遇
作者：罗万杰
朝代：明

青青涧底松，倒悬苍崖壁。葳蕤含宿雾，独立无人侧。上有乌鹊栖，下有惊湍激。念兹霜雪深，况复暑寒积。劲质久难靡，孤根谅不易。所嗟匠石稀，一顾三叹息。
戊申除夕示诸道友
作者：罗万杰
朝代：明

空惊华发逐年陈，又遇寒岩一度春。屋角梅花香入座，尊前柏叶味宜人。家风好共安冷澹，岁月何须判旧新。榾柮满炉消永夜，梦魂不到鳄江滨。
扬州怀古
作者：罗万杰
朝代：明

江山几代谢，空忆旧时形。潮拥海门白，柳依隋苑青。锦帆嗟寂寞，翠辇怨飘零。日暮棹歌起，悽悽不忍听。
拟古二首
作者：罗万杰
朝代：明

妾本若邪女，少小名娇娆。好为荡舟戏，来往浣纱桥。玉钗压云鬟，绣带束纤腰。十四为君妇，羞容未可挑。感君频宠顾，赠妾英琼瑶。愿言佩胸臆，白首以逍遥。浮云西北来，荡子策轻辀。借问欲何之，鸣鞭向蓟州。落日照颜色，凄风吹征裘。一去万里途，安知经几秋。飞鸟绕树间，噭噭恋其俦。岂无琅玕食，念子不能酬。红颜坐成老，空想大刀头。
拟古二首·其一
作者：罗万杰
朝代：明

妾本若邪女，少小名娇娆。好为荡舟戏，来往浣纱桥。玉钗压云鬟，绣带束纤腰。十四为君妇，羞容未可挑。感君频宠顾，赠妾英琼瑶。愿言佩胸臆，白首以逍遥。
拟古二首·其二
作者：罗万杰
朝代：明

浮云西北来，荡子策轻辀。借问欲何之，鸣鞭向蓟州。落日照颜色，凄风吹征裘。一去万里途，安知经几秋。飞鸟绕树间，噭噭恋其俦。岂无琅玕食，念子不能酬。红颜坐成老，空想大刀头。
拟读曲歌七首
作者：罗万杰
朝代：明

妾似菡萏花，随波上下生。郎如荷叶珠，荡漾无定情。陌上游冶郎，掀帘瞥一见。情知不是欢，爱他似欢面。啮郎臂，欢莫嗔，侬骄侬憨未解事。拭别泪，应悔打鸳鸯，输他双对睡。见说新栽花，棠梨开已久。赚郎连枝折，刺杀郎纤手。欺侬不识字，诈作他侬书，颠倒试侬意。奈何许，感恩与负德，不可同日语。
拟读曲歌七首·其一
作者：罗万杰
朝代：明

妾似菡萏花，随波上下生。郎如荷叶珠，荡漾无定情。
拟读曲歌七首·其七
作者：罗万杰
朝代：明

奈何许，感恩与负德，不可同日语。
拟读曲歌七首·其二
作者：罗万杰
朝代：明

陌上游冶郎，掀帘瞥一见。情知不是欢，爱他似欢面。
拟读曲歌七首·其五
作者：罗万杰
朝代：明

见说新栽花，棠梨开已久。赚郎连枝折，刺杀郎纤手。
拟读曲歌七首·其六
作者：罗万杰
朝代：明

欺侬不识字，诈作他侬书，颠倒试侬意。
拟读曲歌七首·其四
作者：罗万杰
朝代：明

拭别泪，应悔打鸳鸯，输他双对睡。
捣衣曲
作者：罗万杰
朝代：明

日日高楼上，含愁捣旧衾。一声随去雁，万里急寒砧。此际穿针恨，他年织锦心。不为征戍妇，谁识别离深。
斋中即事
作者：罗万杰
朝代：明

幽斋无事似山家，寂寂柴扉闭晚霞。夜静敲灯时读史，月明烧竹自煎茶。呢喃屋上一双燕，咶噪池边两部蛙。怪得长能消永昼，焚香扫地间栽花。
斋中即事二首
作者：罗万杰
朝代：明

披书当对客，庶以惩我短。焚香当灌菜，庶以止我懒。溪光发幽独，柴扉凉气满。微雨过竹色，笋箨于兹浣。亭阴树影攒，阶暝鸟声缓。心静有馀閒，起候茶烟煖。根躁地易嚣，岩壑亦吾扰。而况人世间，足迹滋纷蹻。闭门即深山，溪烟结幽杳。映阶苔色静，压槛露气晓。仰看檐前树，桂花香未了。感此尘劳心，因之谢归鸟。
斋中即事二首·其一
作者：罗万杰
朝代：明

披书当对客，庶以惩我短。焚香当灌菜，庶以止我懒。溪光发幽独，柴扉凉气满。微雨过竹色，笋箨于兹浣。亭阴树影攒，阶暝鸟声缓。心静有馀閒，起候茶烟煖。
斋中即事二首·其二
作者：罗万杰
朝代：明

根躁地易嚣，岩壑亦吾扰。而况人世间，足迹滋纷蹻。闭门即深山，溪烟结幽杳。映阶苔色静，压槛露气晓。仰看檐前树，桂花香未了。感此尘劳心，因之谢归鸟。
新嘉驿署旧有会稽女子留题三绝悽婉动人予以戊寅暮春过宿其处则壁间之句已磨灭不可复识矣感慨之馀仍和韵吊之
作者：罗万杰
朝代：明

可是芳心化作尘，那能频忆梦中身。生憎绣幕花间蝶，不逐东风恋暮春。不须绝调与同游，薄命终怜恨已悠。可惜阶前今夜月，无人空自上帘钩。墨迹歌残知为谁，未成短韵先成悲。数声啼鴂怨芳草，不是闺人亦泪垂。
新嘉驿署旧有会稽女子留题三绝悽婉动人予以戊寅暮春过宿其处则壁间之句已磨灭不可复识矣感慨之馀仍和韵吊之·其一
作者：罗万杰
朝代：明
体裁：七言绝句

可是芳心化作尘，那能频忆梦中身。生憎绣幕花间蝶，不逐东风恋暮春。
新嘉驿署旧有会稽女子留题三绝悽婉动人予以戊寅暮春过宿其处则壁间之句已磨灭不可复识矣感慨之馀仍和韵吊之·其三
作者：罗万杰
朝代：明

墨迹歌残知为谁，未成短韵先成悲。数声啼鴂怨芳草，不是闺人亦泪垂。
新嘉驿署旧有会稽女子留题三绝悽婉动人予以戊寅暮春过宿其处则壁间之句已磨灭不可复识矣感慨之馀仍和韵吊之·其二
作者：罗万杰
朝代：明

不须绝调与同游，薄命终怜恨已悠。可惜阶前今夜月，无人空自上帘钩。
春夜不寐步月偶成回文一首
作者：罗万杰
朝代：明

帘捲风花落，径遮露草深。严更催短梦，皎月对閒心。
春日感作
作者：罗万杰
朝代：明

梅花落尽满荒园，晓看檐前积雨痕。暖气不生枯木叶，春风空到竹篱门。息心终自依禅侣，避地还须洽隐沦。痛哭太平耕种日，夜来鸡犬静无喧。
春日郊行四首
作者：罗万杰
朝代：明

春光行处好，着意看飞花。遇物但能澹，栖心易以遐。林随山径折，溪傍竹烟斜。携得双柑去，啼莺尚可赊。阴晴无定候，蜡屐出柴扉。野树自喧寂，江云无是非。鸟冲残照下，人逐暗芳归。珍重一溪水，湾湾送落晖。禽鱼心不隔，静得气机先。感兹昆虫性，因知造化权。鸡豚村社酒，杖履草堂烟。郭北春山近，兹游亦旷然。不是寻僧去，便因看竹还。泠泠当户月，淡淡隔溪山。洛水谁同戏，和风自解颜。北窗归卧足，已是羲皇间。
春日郊行四首·其一
作者：罗万杰
朝代：明

春光行处好，着意看飞花。遇物但能澹，栖心易以遐。林随山径折，溪傍竹烟斜。携得双柑去，啼莺尚可赊。
春日郊行四首·其三
作者：罗万杰
朝代：明

禽鱼心不隔，静得气机先。感兹昆虫性，因知造化权。鸡豚村社酒，杖履草堂烟。郭北春山近，兹游亦旷然。
春日郊行四首·其二
作者：罗万杰
朝代：明

阴晴无定候，蜡屐出柴扉。野树自喧寂，江云无是非。鸟冲残照下，人逐暗芳归。珍重一溪水，湾湾送落晖。
春日郊行四首·其四
作者：罗万杰
朝代：明

不是寻僧去，便因看竹还。泠泠当户月，淡淡隔溪山。洛水谁同戏，和风自解颜。北窗归卧足，已是羲皇间。
春暮
作者：罗万杰
朝代：明

眼见风光浑欲醉，为怜芳艳阶前坠。逢春能几不禁愁，晓露滴作花间泪。朝来剩却屐齿间，蹴遍苔痕未忍还。已教细雨催梅信，聊倩轻风洗柳颜。池塘草色春归处，惊飞粉蝶纷如絮。日长回看悄无人，一双翠羽时来去。
春朝即事
作者：罗万杰
朝代：明

翠筠深处绿阴寒，鸟语喧喧近药栏。落尽梅花春气早，焚馀芋火晓烟残。愤成楚曲沉湘怨，羞把楞严面壁看。老病经年事事懒，呼童唯讯竹平安。
暮春旅怀
作者：罗万杰
朝代：明

栖栖蓟北地，冉冉暮春天。客路偏兹景，相看两悄然。落花寒食后，倦鸟夕阳边。欲办南归计，惟馀沽酒钱。
李华嶙以尊公乡贤册见示赋此奉赠
作者：罗万杰
朝代：明

玿华早岁擅名场，裾曳王门鬓已苍。自以典型当谏草，不将词赋拟长杨。青毡故物伊人在，绛帐谈经弟子行。玄笈五千应不忝，兰台柱史续遗芳。
桃子坪
作者：罗万杰
朝代：明

无数桃花傍岭生，茅檐低与白云平。樵歌转入深林里，忽乱阶前流水声。
次韵答萧次圭中秋见怀之作
作者：罗万杰
朝代：明

霜拥丹枫落满城，溪星耿耿一灯明。怀人惨澹逢秋月，对酒疏狂忆晚晴。远树欲遮银汉色，凄风忽断玉箫声。知君正有登楼兴，不浅应同此夕情。
次韵答郭正夫招同诸公入陶社之作·其一
作者：罗万杰
朝代：明

柴扉冷处见遗民，手揽江蓠忆楚臣。白社那邀采药客，青门旧识种瓜人。一春屡费登山屐，万事堪悲漉酒巾。岂是攒眉逋宿约，只防人世怪予真。
次韵答郭正夫招同诸公入陶社之作二首
作者：罗万杰
朝代：明

柴桑日月剩遗民，手揽江离泣累臣。白社那邀采药客，青门旧识种瓜人。一身费许登山屐，万事悲馀漉酒巾。岂是攒眉违夙约，祇妨无处问渔津。虎溪三笑羡同时，把臂深林好在兹。拟续宗雷高士步，肯违嵇阮素交期。天寒鹤怨桥边语，夜静猿呼泽畔词。一卧峰头惊景换，青袍白马不胜悲。
次韵答郭正夫招同诸公入陶社之作二首·其一
作者：罗万杰
朝代：明

柴桑日月剩遗民，手揽江离泣累臣。白社那邀采药客，青门旧识种瓜人。一身费许登山屐，万事悲馀漉酒巾。岂是攒眉违夙约，祇妨无处问渔津。
次韵答郭正夫招同诸公入陶社之作二首·其二
作者：罗万杰
朝代：明

虎溪三笑羡同时，把臂深林好在兹。拟续宗雷高士步，肯违嵇阮素交期。天寒鹤怨桥边语，夜静猿呼泽畔词。一卧峰头惊景换，青袍白马不胜悲。
江上落花五首
作者：罗万杰
朝代：明

风吹万点树头稀，日日危楼送夕晖。解道幽怀伴月冷，忽惊离恨共云飞。烟开古岸翻残雪，燕落空庭溅舞衣。为报故园新雨后，隔溪啼鸟唤人归。东风原自妒妖娇，醉压琼枝漫寂寥。乍暖乍寒魂漠漠，疑狂疑怯影摇摇。情高已逐游人去，梦短那堪过客招。回首江城欲暝色，夕阳何处听吹箫。满江烟雨冷凄凄，万紫千红踏作泥。残醉重扶湘水北，春风直到灞陵西。半钩明月莺声碎，一派斜阳燕语低。最是怀人多黯别，朝来陌上手分携。梦里扁舟欲曙天，五更风雨对愁眠。芳心摇落惊前夜，弱质凄凉忆昔年。锦织秦川红拂水，歌残梁苑绿铺烟。幽香冷艳知何似，多在沧洲浅渚边。怜香惜粉不胜悲，抛掷于今定几时。深院和风飘玉屑，长门细雨坠胭脂。崔徽对镜嗟容改，杜牧寻春怅去迟。赢得江头送别泪，相随缺月挂残枝。
江上落花五首·其一
作者：罗万杰
朝代：明

风吹万点树头稀，日日危楼送夕晖。解道幽怀伴月冷，忽惊离恨共云飞。烟开古岸翻残雪，燕落空庭溅舞衣。为报故园新雨后，隔溪啼鸟唤人归。
江上落花五首·其三
作者：罗万杰
朝代：明

满江烟雨冷凄凄，万紫千红踏作泥。残醉重扶湘水北，春风直到灞陵西。半钩明月莺声碎，一派斜阳燕语低。最是怀人多黯别，朝来陌上手分携。
江上落花五首·其二
作者：罗万杰
朝代：明

东风原自妒妖娇，醉压琼枝漫寂寥。乍暖乍寒魂漠漠，疑狂疑怯影摇摇。情高已逐游人去，梦短那堪过客招。回首江城欲暝色，夕阳何处听吹箫。
江上落花五首·其五
作者：罗万杰
朝代：明

怜香惜粉不胜悲，抛掷于今定几时。深院和风飘玉屑，长门细雨坠胭脂。崔徽对镜嗟容改，杜牧寻春怅去迟。赢得江头送别泪，相随缺月挂残枝。
江上落花五首·其四
作者：罗万杰
朝代：明

梦里扁舟欲曙天，五更风雨对愁眠。芳心摇落惊前夜，弱质凄凉忆昔年。锦织秦川红拂水，歌残梁苑绿铺烟。幽香冷艳知何似，多在沧洲浅渚边。
渡淮
作者：罗万杰
朝代：明

浮云岭外色，落日旅中心。辛苦问淮水，客愁孰浅深。
渡淮
作者：罗万杰
朝代：明

淮水东流碧影光，风吹细雨杂花香。一溪柳絮飞轻雪，两岸莺声碎夕阳。蓟北浮云时极目，江南春色总萦肠。醉来恍惚真成梦，留取乡心问客航。
灯夕即事
作者：罗万杰
朝代：明

冷落园扉晚不关，茗烟迥出竹林间。煨残黄独僧初定，踏遍青苔客未还。灯影终嫌霜月澹，花枝应怯冷风顽。每嫌村鼓连宵闹，不许山斋梦独閒。
燕邸漫兴五首
作者：罗万杰
朝代：明

无才原不敢言狂，博得疏慵事事忘。面目可憎随众诮，腰肢作恶趁人忙。注来稗乘添谐史，简去肘经试睡方。旧业今缘都莫问，输他鸥鸟住寒塘。笑从马足问驰驱，拓落人间旧酒徒。万里雄心悲剑戟，几年混迹忆江湖。忧时漫许屠龙手，玩世真同捋虎须。莫道宦情三不可，风尘犹自恕狂夫。回首乡园意独违，那教着尽旧征衣。野花妖袅分千种，堤柳长成尽十围。白眼生涯贫与病，乌纱公案是耶非。閒身漫拟凫和鹤，拚与人间说瘦肥。书生陋习喜谈文，酒障诗魔两不分。甘与欢场作佐贰，敢邀词阵唤将军。颠名在我元从众，癖性于人岂入群。未息劳肩心早冷，却惊世法密纷纷。五年踪迹半奔波，偃蹇风尘容易过。眼见交游零落尽，心知世事覆翻多。谋身拙比居巢鸟，迕俗痴如扑火蛾。罄典春衫偿酒债，贪他醉貌几回酡。
燕邸漫兴五首·其一
作者：罗万杰
朝代：明

无才原不敢言狂，博得疏慵事事忘。面目可憎随众诮，腰肢作恶趁人忙。注来稗乘添谐史，简去肘经试睡方。旧业今缘都莫问，输他鸥鸟住寒塘。
燕邸漫兴五首·其三
作者：罗万杰
朝代：明

回首乡园意独违，那教着尽旧征衣。野花妖袅分千种，堤柳长成尽十围。白眼生涯贫与病，乌纱公案是耶非。閒身漫拟凫和鹤，拚与人间说瘦肥。
燕邸漫兴五首·其二
作者：罗万杰
朝代：明

笑从马足问驰驱，拓落人间旧酒徒。万里雄心悲剑戟，几年混迹忆江湖。忧时漫许屠龙手，玩世真同捋虎须。莫道宦情三不可，风尘犹自恕狂夫。
燕邸漫兴五首·其五
作者：罗万杰
朝代：明

五年踪迹半奔波，偃蹇风尘容易过。眼见交游零落尽，心知世事覆翻多。谋身拙比居巢鸟，迕俗痴如扑火蛾。罄典春衫偿酒债，贪他醉貌几回酡。
燕邸漫兴五首·其四
作者：罗万杰
朝代：明

书生陋习喜谈文，酒障诗魔两不分。甘与欢场作佐贰，敢邀词阵唤将军。颠名在我元从众，癖性于人岂入群。未息劳肩心早冷，却惊世法密纷纷。
玉窖棉阴用邑乘题
作者：罗万杰
朝代：明

千珠不省人间有，移向玉溪种最珍。柯并古松迷晓日，影随流水乱寒蘋。菁葱乍觉炊烟绕，披拂时经细雨匀。海国蟠根多岁月，天阴潮落见龙鳞。
生日志感
作者：罗万杰
朝代：明

七尺终何用，空惊此日临。强随人笑语，难慰尊慈心。拓落半生废，劬劳百感深。秋风殊多恶，向晚倍萧森。
癸未元日
作者：罗万杰
朝代：明

多病逢元日，忧时叹逝年。徒闻宽大诏，不熄豕狼烟。世事干戈里，生涯药饵前。艰危无一补，肠断蓼莪篇。
癸酉春日偶成四首
作者：罗万杰
朝代：明

二十浮生客，世情无一知。青山供我癖，白眼畏人疑。对酒愁先尽，弹棋局屡移。每因春事促，常教夜眠迟。风光祇剩此，一径亦幽哉。老树带花媚，春潮拥槛来。不情常避客，多病为贪杯。随意露华落，空庭缀绿苔。独坐晴窗晚，閒吟散寂寥。鸟声啼别墅，柳色上新条。傲骨本难狎，虚名原易摇。风尘甘偃蹇，薄俗任喧嚣。穷来无一物，相伴惟奇书。日与简编近，拚将礼法疏。花枝春霁后，竹影月明初。祇此了閒事，清狂不羡馀。
癸酉春日偶成四首·其一
作者：罗万杰
朝代：明

二十浮生客，世情无一知。青山供我癖，白眼畏人疑。对酒愁先尽，弹棋局屡移。每因春事促，常教夜眠迟。
癸酉春日偶成四首·其三
作者：罗万杰
朝代：明

独坐晴窗晚，閒吟散寂寥。鸟声啼别墅，柳色上新条。傲骨本难狎，虚名原易摇。风尘甘偃蹇，薄俗任喧嚣。
癸酉春日偶成四首·其二
作者：罗万杰
朝代：明

风光祇剩此，一径亦幽哉。老树带花媚，春潮拥槛来。不情常避客，多病为贪杯。随意露华落，空庭缀绿苔。
癸酉春日偶成四首·其四
作者：罗万杰
朝代：明

穷来无一物，相伴惟奇书。日与简编近，拚将礼法疏。花枝春霁后，竹影月明初。祇此了閒事，清狂不羡馀。
登友人山阁
作者：罗万杰
朝代：明

一阁阴森外，频生静者机。磬声奔竹涧，灯影恋柴扉。杖履情相得，眠餐事不违。栖寻敦旧约，夕露照微微。
登镇海楼怀古
作者：罗万杰
朝代：明

王粲情何切，陆公去不回。烟光晚翠滴，爽气朝霞开。鸟向云中过，人疑天上来。寒山与秋色，争锁粤王台。
登黄岐山夜宿僧舍示公眉
作者：罗万杰
朝代：明

卧对才兹夕，深心冥见闻。禅灯一室静，月影半山分。夹树迷青霭，疏钟咽白云。潇潇窗外竹，幽梦易纷纭。
白鹤峰谒苏文忠祠
作者：罗万杰
朝代：明

峰前鹤去晚霞收，逐客行踪不可留。一代奇才沦玉局，三年春梦醉罗浮。南楼初日浮金晕，北户长江舞砌流。一盏寒泉心欲荐，蛮烟野菊未经秋。
瞻六堂即事
作者：罗万杰
朝代：明

营生药灶茶灶，得意花边竹边。时强闲人说鬼，亦随醉客谈禅。
瞻六堂即事十首
作者：罗万杰
朝代：明

一间陋室容膝，几种幽花惬衷。此是痴人雅福，问谁清梦能同。往迹悠悠几许，浮生攘攘何心。无边树色远近，不尽溪流浅深。颠须从众呼应，热不因人转移。此意非关傲俗，由来癖性难医。灌园不是逃世，荷锸堪称达生。喧寂都饶至理，醉醒各具深情。香焚一室宜静，月到中庭渐幽。蝶梦初生榻上，莺声忽过枝头。清宵静几相对，落日茅檐自閒。知己何如浊酒，素交那似青山。有树偏宜水映，无花不傍栏开。香残偶值僧去，茗熟恰逢客来。阅物一双醒眼，藏身数卷奇书。休言世事蕉鹿，输与神仙蠹鱼。低棋屡倖先着，拙饮常推后乾。说甚正襟危坐，赢他袖手旁观。一门以内师友，十亩之间轴薖。讲易先求丽泽，读诗欲废蓼莪。
瞻六堂即事十首·其一
作者：罗万杰
朝代：明

一间陋室容膝，几种幽花惬衷。此是痴人雅福，问谁清梦能同。
瞻六堂即事十首·其七
作者：罗万杰
朝代：明

有树偏宜水映，无花不傍栏开。香残偶值僧去，茗熟恰逢客来。
瞻六堂即事十首·其三
作者：罗万杰
朝代：明

颠须从众呼应，热不因人转移。此意非关傲俗，由来癖性难医。
瞻六堂即事十首·其九
作者：罗万杰
朝代：明

低棋屡倖先着，拙饮常推后乾。说甚正襟危坐，赢他袖手旁观。
瞻六堂即事十首·其二
作者：罗万杰
朝代：明

往迹悠悠几许，浮生攘攘何心。无边树色远近，不尽溪流浅深。
瞻六堂即事十首·其五
作者：罗万杰
朝代：明

香焚一室宜静，月到中庭渐幽。蝶梦初生榻上，莺声忽过枝头。
瞻六堂即事十首·其八
作者：罗万杰
朝代：明

阅物一双醒眼，藏身数卷奇书。休言世事蕉鹿，输与神仙蠹鱼。
瞻六堂即事十首·其六
作者：罗万杰
朝代：明

清宵静几相对，落日茅檐自閒。知己何如浊酒，素交那似青山。
瞻六堂即事十首·其十
作者：罗万杰
朝代：明

一门以内师友，十亩之间轴薖。讲易先求丽泽，读诗欲废蓼莪。
瞻六堂即事十首·其四
作者：罗万杰
朝代：明

灌园不是逃世，荷锸堪称达生。喧寂都饶至理，醉醒各具深情。
磐湖秋色同诸禅侣夜坐
作者：罗万杰
朝代：明

露下空山客袂凉，残荷新菊叠衰荣。池边宿鸟翻林影，竹里流泉杂磬声。是夕逢秋偏澹滟，何人对月不凄清。香瓯茗碗共深坐，一室萧然称野情。
秋兴
作者：罗万杰
朝代：明

一瓢浊酒竹床边，潦倒狂夫长自怜。醉卧不知秋色尽，西风憔悴菊花天。
秋夜坐月偶成四首
作者：罗万杰
朝代：明

炉烟细细浮几，花影离离摇窗。过眼浮云一点，照襟明月千江。常依木石习静，颇爱禽鱼与偕。勺水幽涵雅趣，青山澹入高怀。兀坐蒲团一个，啜馀茗粥七瓯。竹色偏宜静夜，松声最喜清秋。托旷观以适性，聊纵目而怡颜。閒随罔两酬答，动与太虚往还。
秋夜坐月偶成四首·其一
作者：罗万杰
朝代：明

炉烟细细浮几，花影离离摇窗。过眼浮云一点，照襟明月千江。
秋夜坐月偶成四首·其三
作者：罗万杰
朝代：明

兀坐蒲团一个，啜馀茗粥七瓯。竹色偏宜静夜，松声最喜清秋。
秋夜坐月偶成四首·其二
作者：罗万杰
朝代：明

常依木石习静，颇爱禽鱼与偕。勺水幽涵雅趣，青山澹入高怀。
秋夜坐月偶成四首·其四
作者：罗万杰
朝代：明

托旷观以适性，聊纵目而怡颜。閒随罔两酬答，动与太虚往还。
秋日寄萧次圭
作者：罗万杰
朝代：明

淅沥秋声不可闻，松间月际更思君。相逢海内谁青眼，忆别都门对白云。菊径雨疏侵草色，练江风急涨潮纹。遥知两地凄凉甚，羡尔清真能迥群。
秋月篇
作者：罗万杰
朝代：明

秋风萧瑟天气清，万里无霞月正明。初向溪边摇素练，忽离海峤傍高城。高城索寞凉飙急，残柳参差昏鸦集。桂树娟娟影渐横，银河耿耿光才入。水晶宫阔玉壶寒，云母屏空碧露湿。吹箫楼上凤皇栖，织锦堂中蟋蟀泣。白苧含愁舞袖閒，青衫掩泪琵琶涩。霜落星移玉漏深，如何对此不伤心。生憎翠被芙蓉帐，羞结双珠玳瑁簪。镜里孤鸾空照影，曲中别鹤易成音。有客还赓荡子赋，无人更续白头吟。可怜蟢子坠罗帏，可怜蟾影照寒衣。与君相忆还相恨，与君同宿不同飞。四壁蛩吟生晚怨，满床蝶梦唤人归。蝶梦蛩吟几度新，起看秋月坠江滨。更吹数韵裂云笛，共访霓裳天际人。
种柳歌时余拟以首夏北上
作者：罗万杰
朝代：明

此生自许随畚锸，每逢佳卉情若狎。何况嫣然烟雨姿，临春栽莳敢后之。高低一依径路转，疏密不学众植为。尔怜客子艳阳天，予亦嘲尔常爱眠。会看垂阴成美荫，莫问道傍与溪边。长安五月堤色新，青青应逐车前尘。掀髯扬袂知何似，恍惚见尔园中身。
竹枝词三首
作者：罗万杰
朝代：明

木兰花映木兰舟，花自妖娇水自流。贪看堤间杨柳色，不知舟落小滩头。小姬酿酒唤人尝，玉盌擎来扑鼻香。门前五尺垂丝柳，系尽江南年少肠。轻纨五丈细如絺，剪就单衫着地垂。江滨日暖浑无事，火伴相邀赌荔枝。
竹枝词三首·其一
作者：罗万杰
朝代：明

木兰花映木兰舟，花自妖娇水自流。贪看堤间杨柳色，不知舟落小滩头。
竹枝词三首·其三
作者：罗万杰
朝代：明

轻纨五丈细如絺，剪就单衫着地垂。江滨日暖浑无事，火伴相邀赌荔枝。
竹枝词三首·其二
作者：罗万杰
朝代：明

小姬酿酒唤人尝，玉盌擎来扑鼻香。门前五尺垂丝柳，系尽江南年少肠。
竹枝词三首·其二
作者：罗万杰
朝代：明
体裁：词

小姬酿酒唤人尝，玉碗擎来扑鼻香。门前五尺垂丝柳，系尽江南年少肠。
署中感事呈吴梅里
作者：罗万杰
朝代：明

远愧糠秕前列居，劳薪何幸借吹嘘。萍飘作客八千里，瓠落为郎一载馀。自觉刚肠妨启事，羞将冷眼溷除书。风雷亦感生成德，敢怅清时雨露疏。
自坎夏回语石庵磴路崎岖济胜无具即事口占
作者：罗万杰
朝代：明

崎岖磴道傍云斜，望入层崖势转赊。伴我行藏筇七尺，与谁来往径三叉。烟光澹荡闻啼鸟，树影扶疏见落花。上得岭头足指痛，却疑身是老玄沙。
自画墨菊赠公眉
作者：罗万杰
朝代：明

欹斜高士影，惟悴驿人魄。不受众欣怜，远神先自得。
苦热病中口占
作者：罗万杰
朝代：明

溽暑何曾宽病翁，汗衫脱却引清风。山间自有纳凉处，烧药炉头火正红。
西来意
作者：罗万杰
朝代：明

云来竹影暗，雨过松声凉。若问西来意，溪深杓柄长。
语石庵即事
作者：罗万杰
朝代：明

荜门阒寂倩云封，十载林泉不负公。透海穿山凭楖栗，填沟塞壑任榛蓬。梅依石壁留初月，竹近茅檐纳晚风。料得庵前一线路，几人脚底订圆通。
谢客
作者：罗万杰
朝代：明

白云堆里数峰深，多谢时人拨草寻。便欲出头来合伴，恐违当日住山心。
赠别
作者：罗万杰
朝代：明

大秦明月珠，绝宝世间无。开匣持相赠，照君锦氍毹。
赠同学友
作者：罗万杰
朝代：明

共忆对床约，相忘岁月高。风尘双短剑，雨雪一绨袍。戎马今方盛，乾坤莫可逃。九重宵旰切，执戟慎言劳。
赠姚茂翼先生
作者：罗万杰
朝代：明

每从挥麈挹元襟，远韵高怀不可寻。出世法因住世得，穷交情以素交深。微言阐处关天地，静理参时见古今。笑我疏狂尚喜猎，藉君好作顶门针。
赠黄檗山僧
作者：罗万杰
朝代：明

小缚团蕉竹涧边，此心何事不悠然。贪他清味耐他苦，黄檗山中住十年。
赤城道人与傅由庚居士共订出世之约将拟结茅水竹见示缘册走笔戏题
作者：罗万杰
朝代：明

道人行履爱风流，荆棘林中著絮裘。一带水光渠是我，几竿竹影独耶俦。但将云壑为扃鐍，肯信蓬茅是赘疣。了事尝推傅大士，解言空手把锄头。
过吴间十匊芳斋即席赋赠
作者：罗万杰
朝代：明

幽居端不负斯堂，看剑衔杯引兴长。旧业传家帷尚灺，华文照世箧先光。图书以外他无物，庭户之间别有香。便拟卜邻傍此地，偏因丘壑性难忘。
返棹
作者：罗万杰
朝代：明

山晚夕阳沉，寒花背棹阴。溪光何处澹，秋色到门深。不尽杉松影，难移凫鹭心。静听空外响，霜叶欲盈襟。
送别公眉还漳兼订明春游期
作者：罗万杰
朝代：明

匹马轻舠此日才，朔风雁影共徘徊。无端别绪悲长铗，不尽孤悰对短杯。一路刚逢霜月冷，到家应值腊梅开。凭君记取韩山道，春色明年拟再陪。
送友人归闽
作者：罗万杰
朝代：明

两载粤乡识者稀，雄心耗尽掩荆扉。郊寒岛瘦皆诗品，何肉周妻悉道机。岭树频遮游子眼，溪光乱点旅人衣。送君此际情无限，小艇滩头带雨飞。
送李葵孺大司农予告归里
作者：罗万杰
朝代：明

供帐都门话别情，欣逢疏传出西京。燕台日丽乘轺色，槐省风高曳履声。硕德清时推主计，殊恩华发许辞荣。从兹南海频回望，紫气遥瞻照凤城。
送郑立煌归潮阳
作者：罗万杰
朝代：明

幽怀不惮道途艰，踏遍蓬蒿带笑还。一室晤歌和水月，百年事业倚云山。拨尘未肯追仙释，寻乐亲曾探孔颜。惭愧我宗无语句，赚君千里叩玄关。
途中寄王子龙
作者：罗万杰
朝代：明

乞得一官去，那堪长作儒。浮云燕地断，秋色蓟门孤。侠骨犹存剑，高才欲弃繻。平生肮脏态，到底不能无。
邸中怀同社诸友
作者：罗万杰
朝代：明

数载穷交态，支离感此身。燕云迷远客，岭月醉何人。文字揣摩尽，素心追琢频。一灯寒照梦，万里独萦神。
采石矶谪仙楼怀古
作者：罗万杰
朝代：明

不见矶头乌夜啼，仙楼风景苦凄凄。云移晚雨当窗入，雾宿春江拥槛齐。有客空吟青玉案，无人更醉白铜鞮。登临不尽古今感，矫首寒山日欲西。
金城榕色用邑乘题
作者：罗万杰
朝代：明

郁葱乔树傍城隈，黛色霜根翠几回。别有孤姿淩雪霰，犹馀老干伴苔莓。悬梢日影遥参汉，韵叶风声欲撼雷。最是炎州垂荫久，清阴好并召棠推。
金陵留别许班王
作者：罗万杰
朝代：明

相违动几载，相见未盈旬。又复嗟行役，何以慰劳人。秣陵风土美，首夏如晚春。柳外莺声碎，雨后山色新。子恋秦淮水，予逐京洛尘。同是天涯客，谁辨出处因。临岐劝子归，悯默不能陈。子归无他好，柴门荷主仁。巨觞置我前，再酌情已申。各自爱光景，毋令远游频。
闻黄迂父辞荣归养寄赠一律
作者：罗万杰
朝代：明

闻道飘然赋遂初，归来子舍乐何如。日穿南牖问安后，春护北堂视膳馀。自有菜衣供色笑，不将菽水换簪裾。相逢莫讶休官早，正值慈闱健起居。
阅五子山图寄赠无用上人
作者：罗万杰
朝代：明

邈得层峰结胜缘，青山似欲嬲枯禅。他时了却芒鞋债，襆被来寻绝顶眠。
除夕同明度上人逸老庵守岁
作者：罗万杰
朝代：明

残年抱病隐园中，潦倒几忘岁月穷。窗对木兰花正白，炉添榾柮火初红。天寒乍觉香消雾，夜静频惊磬逐风。门户跏趺少俗语，辛盘聊与寺僧同。
雨泊樟树镇
作者：罗万杰
朝代：明

苦雨滞行舟，江村信宿留。市灯明岸际，渔罟倚竿头。树色迷归梦，滩声响旅愁。回看青湿处，千里暮烟浮。
雩雨步入署中和同寅吴梅里韵
作者：罗万杰
朝代：明

晓步天街气尽晴，依依宫柳逐人行。屯云不洒尘车煖，烈日争驱汗骑迎。圣主有心虔六责，遗黎无计缓三征。悬知圭璧饶玄格，此际云霓望匪轻。
雪霁和雪樵韵
作者：罗万杰
朝代：明

云收雪霁晓烟平，重叠苍峦玉削成。晓日初闻岩树影，微风忽泻涧泉声。映阶草色千层碧，入户波光一片明。藜杖负春知几度，跏趺对客倍关情。
题公眉画
作者：罗万杰
朝代：明

何处验天机，胸中与腕底。苍苍莽莽间，无谓有至理。岛树若乱烟，微茫波际起。馀霞散孤村，晴光变远迩。静者立其傍，心魂忽而止。
题溪云庐
作者：罗万杰
朝代：明

白云堆里数峰阴，翠竹苍松绕涧寻。卜筑乘栽棣萼色，幽居时废蓼莪吟。溪山结侣情偏挚，屺岵兴思感独深。最爱练江波底月，清光照彻古人心。
题画
作者：罗万杰
朝代：明

朱颜华发是耶非，芒履无心野鹿肥。我亦从来耽酒兴，借君筇杖醉扶归。
题自画扇水墨桂花
作者：罗万杰
朝代：明

傲骨秋来瘦，幽香月里生。嫣然重一笑，不肯作倾城。
风雨篇四首
作者：罗万杰
朝代：明

杨花飞尽散孤村，远客归思劳梦魂。欹枕自怜春色晚，满江风雨一灯昏。风吹暮雨透轻寒，落日扁舟系未安。遥想故园春草色，祇今犹作梦中看。风自萧颾雨自愁，望来云气每疑秋。登临畏向高原去，恐有鹡鸰在上头。江风阵阵雨霏霏，满目浮云白日微。尚忆联床旧有约，不知兹夕愿先违。
风雨篇四首·其一
作者：罗万杰
朝代：明

杨花飞尽散孤村，远客归思劳梦魂。欹枕自怜春色晚，满江风雨一灯昏。
风雨篇四首·其三
作者：罗万杰
朝代：明

风自萧颾雨自愁，望来云气每疑秋。登临畏向高原去，恐有鹡鸰在上头。
风雨篇四首·其二
作者：罗万杰
朝代：明

风吹暮雨透轻寒，落日扁舟系未安。遥想故园春草色，祇今犹作梦中看。
风雨篇四首·其四
作者：罗万杰
朝代：明

江风阵阵雨霏霏，满目浮云白日微。尚忆联床旧有约，不知兹夕愿先违。
高岃
作者：罗万杰
朝代：明

绝顶平天一线通，野僧耕凿白云中。解衣稍憩松林晚，万叠乱山夕照红。
鹧鸪飞客中作
作者：罗万杰
朝代：明

鹧鸪飞，决起孤洲渚。寒汀日暮鸟声急，溪上落花坠红雨。捲罗衣，春草为谁绿，荡子归未归。
齐昌邸中送朗润上人还山
作者：罗万杰
朝代：明

离亭草色正芳菲，落日斜阳把客衣。回首故山杳霭外，断云应傍锡声飞。
七夕
作者：罗亨信
朝代：明

泪痕如雨恨如丝，肠断银河欲渡时。儿女不知离别事，只言今夕是佳期。
东坡画竹
作者：罗亨信
朝代：明

坡翁仙去已多年，翰墨空遗后世传。半幅溪藤双凤翥，渭川风景自依然。
丹凤鸣阳
作者：罗亨信
朝代：明

圣德巍巍被八荒，大藩选士际时康。禹门共睹鱼龙化，阿阁争誇凤鸟翔。六象羽仪昭至治，九苞文彩协祯祥。虞庭礼乐皆明备，好和箫韶九奏章。
乐静轩
作者：罗亨信
朝代：明

君子存诚志益坚，小轩端坐绝嚣喧。自甘疏散居泉石，不逐浮华竞市廛。晓起临池观舞鹤，梵馀倚槛听啼鹃。丈夫立行期终始，会有芳名继昔贤。
二仙共语
作者：罗亨信
朝代：明

二仙谈道日忘休，顷刻宁知是几秋。服得丹砂应不老，相期蓬岛共遨游。
仙鹤
作者：罗亨信
朝代：明

玄裳缟袂顶砂丹，举翮青霄任往还。昨夜九皋清梦觉，一声高彻彩云间。
会宴太监郭公清凉亭
作者：罗亨信
朝代：明

别构华轩远市廛，公馀开宴集群仙。酒倾琥珀浮银瓮，脯擘麒麟列绮筵。宾主献酬情烂熳，笙歌杂遝舞蹁跹。太平青海无飞羽，共祝皇图亿万年。
佐戎出塞
作者：罗亨信
朝代：明

俎豆堪嗟尚未闻，疏庸缪忝佐三军。貔貅出塞威如虎，鼓角喧天阵若云。司马持权明赏罚，总戎刻志净妖氛。会看残□成擒尽，奏凯归朝候策勋。
依陈副都所寄韵三首
作者：罗亨信
朝代：明

驱驰遐峤雨经春，晓镜惊看白发新。独羡内台贤执宰，抚安深慰陇西人。别后悠悠叹暌违，帝乡何日共言归。臂翰不到长安道，赋罢停云思欲飞。执法由来映列星，远持玉节镇边城。尽看霖雨回枯槁，不负仁皇付托情。
依陈副都所寄韵三首·其一
作者：罗亨信
朝代：明

驱驰遐峤雨经春，晓镜惊看白发新。独羡内台贤执宰，抚安深慰陇西人。
依陈副都所寄韵三首·其三
作者：罗亨信
朝代：明

执法由来映列星，远持玉节镇边城。尽看霖雨回枯槁，不负仁皇付托情。
依陈副都所寄韵三首·其二
作者：罗亨信
朝代：明

别后悠悠叹暌违，帝乡何日共言归。臂翰不到长安道，赋罢停云思欲飞。
偕老堂
作者：罗亨信
朝代：明

双亲鹤发在高堂，孝子频年寓帝乡。甘旨四时勤寄奉，期颐百世愿康强。灵椿郁郁含朝露，慈竹森森傲晚霜。天佑德门膺五福，孙曾弈叶永流芳。
兰溪渔隐
作者：罗亨信
朝代：明

故人结屋兰溪上，紫玉曾裁作钓竿。一曲沧浪清兴古，半蓑烟雨白鸥闲。从龙早岁为霖去，访旧何时衣锦还。几度凭高频拄笏，宦情乡思满江关。
具庆堂
作者：罗亨信
朝代：明

彭城权氏世多贤，学士风流似谪仙。玉笋班中辞好爵，耆英社里乐馀年。灵椿历岁枝犹茂，慈竹经秋节愈坚。济济儿孙罗膝下，莱衣彩袖舞蹁跹。
具庆堂
作者：罗亨信
朝代：明

沅陵金氏子，赋性孝且良。双亲介眉寿，鹤发垂高堂。定省从朝夕，甘旨勤持将。孝心深自慰，亲颜喜且扬。朅来縻好爵，南北成参商。屺岵屡登陟，云树遥瞻望。恨臂不羽翰，飞去亲之旁。于兹发遐想，潸然雨泪滂。亲兮幸无恙，寿考殊康强。会看衣锦归，戏舞斑斓裳。忠孝两难尽，百世传遗芳。
凤凰
作者：罗亨信
朝代：明

天开文运际昌期，凤鸟来鸣睹羽仪。知是太平灵物见，谩将歌咏继周诗。
凯还
作者：罗亨信
朝代：明

大将提兵靖□回，凯歌声沸动春雷。三边喜见烽烟息，万里行看贡赋来。拟作铙歌齐雅乐，便裁露布献金台。□□自此无遗类，一统文明遍九垓。
别卜佥宪
作者：罗亨信
朝代：明

黄门释褐记青年，会际风云岂偶然。侍讲春官承异宠，乘骢宪府迈群贤。驱驰远道惭司马，契爱情深比惠连。此去又为千里别，几时相对酒如泉。
双旻隐居图
作者：罗亨信
朝代：明

双旻山下楚溪东，乔木森森翠作丛。石径萦纡苍藓合，茅堂隐映白云封。过庭诗礼传三叶，奕世衣冠近九重。京国披图频想像，膏车何日许相从。
古意二首
作者：罗亨信
朝代：明

茑萝萦高枝，终抱高枝朽。烈士托穷交，穷交称耐久。傍石蒲草瘦，傍湖蒲草肥。因依各已定，不愿更相移。
古意二首·其一
作者：罗亨信
朝代：明

茑萝萦高枝，终抱高枝朽。烈士托穷交，穷交称耐久。
古意二首·其二
作者：罗亨信
朝代：明

傍石蒲草瘦，傍湖蒲草肥。因依各已定，不愿更相移。
右军观鹅
作者：罗亨信
朝代：明

写就黄庭换白鹅，笼归闲放浴晴波。日长独倚危阑玩，两袖薰风逸兴多。
和南宁李太守韵
作者：罗亨信
朝代：明

每怀青琐论交谊，握手都门问起居。五裤稔闻歌德政，三馀犹喜业诗书。选钱慰叟驰芳誉，悬榻思贤发咏吁。麾节便看归建武，朱轓人识郡侯车。
和同年翟彦荣所赠韵二首
作者：罗亨信
朝代：明

对策无才愧贾生，多君爱我独心倾。金台别后劳飞梦，谷郡相逢话旧情。素志谩期苏赤子，丹心终日恋瑶京。边庭宁谧狼烟息，一统华夷仰大明。昔年簪笔侍銮坡，献纳疏慵感愧多。遐峤播迁怜跋涉，内台超擢沐恩波。乡居幸托联桑梓，宦达常怀共甲科。况是金兰交契重，悠悠高谊岂能磨。
和同年翟彦荣所赠韵二首·其一
作者：罗亨信
朝代：明

对策无才愧贾生，多君爱我独心倾。金台别后劳飞梦，谷郡相逢话旧情。素志谩期苏赤子，丹心终日恋瑶京。边庭宁谧狼烟息，一统华夷仰大明。
和同年翟彦荣所赠韵二首·其二
作者：罗亨信
朝代：明

昔年簪笔侍銮坡，献纳疏慵感愧多。遐峤播迁怜跋涉，内台超擢沐恩波。乡居幸托联桑梓，宦达常怀共甲科。况是金兰交契重，悠悠高谊岂能磨。
和教谕王德宾所赠韵
作者：罗亨信
朝代：明

别后相思日几回，青云空有梦魂随。惊心白发嗟何益，过隙光阴去莫追。绛帐传经当让子，金门抗疏不知谁。丈夫志气干牛斗，未信贫无立地锥。
和教谕邵夔韵
作者：罗亨信
朝代：明

忝职黄门记往秋，联班常得近王侯。涂归晚直金銮殿，入奏晨趋五凤楼。韶濩惯闻天上乐，葡萄曾醉御前瓯。自从谪向江湖远，旋学康衢击壤讴。
和李祭酒所赠韵
作者：罗亨信
朝代：明

奉使频年寓北陲，深惭食粟与朝衣。既疏长策安边鄙，岂有雄才布德威。纳款屡看殊域至，献琛更喜远人归。回朝得遂同年乐，信觉斯文倍有辉。
和李祭酒赠行诗韵
作者：罗亨信
朝代：明

塞北旬宣岁屡迁，才疏政拙愧同年。省耕每向春风里，问俗常于夜月前。白发盈颠秋渐短，丹心报国老弥坚。桥门咫尺云霄隔，听教无由讲席连。
和李祭酒韵
作者：罗亨信
朝代：明

几年载笔侍明光，盛有才名播四方。超擢荣看登璧水，归田未许老柴桑。诸生侍讲闻霏玉，六馆循规戒履霜。造就英才为世用，人思德教永难忘。
和汉阳府司训李文辉所寄韵二首
作者：罗亨信
朝代：明

羡子风标夐出尘，书来深荷托鸿鳞。暮云春树情何切，明月青尊意独勤。讲学挑灯黉馆夜，浴沂行乐泮林春。别来京国劳瞻企，何日高谈许我闻。郡斋幽雅绝纤尘，泮沼春深跃锦鳞。博士传经能解惑，诸生受业自攻勤。西窗翠竹含孤节，东阁梅花吐早春。近日儒官多拔擢，伫看清誉四方闻。
和汉阳府司训李文辉所寄韵二首·其一
作者：罗亨信
朝代：明

羡子风标夐出尘，书来深荷托鸿鳞。暮云春树情何切，明月青尊意独勤。讲学挑灯黉馆夜，浴沂行乐泮林春。别来京国劳瞻企，何日高谈许我闻。
和汉阳府司训李文辉所寄韵二首·其二
作者：罗亨信
朝代：明

郡斋幽雅绝纤尘，泮沼春深跃锦鳞。博士传经能解惑，诸生受业自攻勤。西窗翠竹含孤节，东阁梅花吐早春。近日儒官多拔擢，伫看清誉四方闻。
和袁指挥所赠韵
作者：罗亨信
朝代：明

祖父安边世业雄，丹心耿耿贯长虹。霜蹄暂蹶宁为失，藻鉴常悬有至公。鲤化好随三月浪，鹏抟应趁九霄风。知君素蕴孙吴略，跃马期收奏捷功。
和陈太守所赠韵自遣
作者：罗亨信
朝代：明

昔年为学莫参回，肯羡渊明归去来。金榜题名联二甲，黄门忝职近三台。经纶济世诚何补，献纳涂归愧不才。越自谪居江海远，几回飞梦上金台。
和陈都堂所赠韵
作者：罗亨信
朝代：明

老去迂疏愧著冠，末衔犹自厕台端。出巡喜际三边静，抚谕频看众庶欢。远塞云连山色暝，严城月落角声寒。同寅义重相思切，翘首东南臂欲翰。
和靖观梅
作者：罗亨信
朝代：明

瑞叶飞花玉作林，幽香寒逼似难禁。举杯为赠孤山叟，底事凭阑苦独吟。
咏松
作者：罗亨信
朝代：明

矫劲神偏古，孤高韵自清。终令众恶草，不敢傍根生。
塞上曲
作者：罗亨信
朝代：明

汉南秋草白，牧马雪中肥。一夜边尘起，千山堠叶飞。羽书驰玉塞，都护发金微。闻道龙城将，单骑破敌归。
壮游卷
作者：罗亨信
朝代：明

之子怀壮志，妙龄事远游。青丝鞚騄駬，宝带悬吴钩。晨兴出都门，凉风起萧飕。征夫戒严程，千里思悠悠。天关高迢遥，苍翠空中浮。振策历夷险，修途行复留。元戎开将阃，迥在平城陬。折节礼贤士，倾心需才猷。子今往从之，宾主应相投。于以展素蕴，赞画真良谋。子良亦何人，芳誉垂千秋。鸿鹄薄霄汉，斥鴳宁与俦。勉矣树嘉绩，勋名期早收。
夜宿山寺
作者：罗亨信
朝代：明

珠阁俯丹丘，高寒暮景幽。籁从倾耳听，云傍曲肱浮。僧定诃林月，乌啼玉树秋。夜深箕踞处，河汉隔衣流。
子房进履
作者：罗亨信
朝代：明

孺子才华间世奇，圯桥相遇即相知。不因进履传兵法，寸舌那能作帝师。
孔雀
作者：罗亨信
朝代：明

丹青谁写孔家禽，毛羽鲜明万缕金。忆昔画屏人射巧，至今叹赏有遗音。
孝友堂
作者：罗亨信
朝代：明

孝友能全世所稀，多君爱敬两无违。椿萱并秀安荣养，花萼联芳绚彩衣。甘旨承欢情款款，埙篪迭和思依依。一门行义人争讶，褒锡应看倍有辉。
学稼轩
作者：罗亨信
朝代：明

东莞昔为诗礼邦，故家乔木遥相望。茶山卫氏更翘楚，衣冠奕叶生耀光。学稼高人颜似玉，大带深衣巾一幅。百亩畲田命仆耕，三冬文史教儿读。兴来曳杖游陇头，嘉苗浡浡如云稠。载薅载耨去稂莠，实颖实栗无贼蟊。秋高放棹坐江浒，大田多稼登场圃。酿为酒醴洽比邻，小大稽首祀田祖。输官奉客恒有馀，含哺鼓腹歌唐虞。人生适意亦云足，万钟九鼎将何如。高人磊落负奇气，岩谷幽栖久淹滞。岂无健翮能排云，亦有长材堪佐理。年来陡觉鬓成霜，身如野鹤高昂藏。清泉白石恣游览，缘醑芳樽闲咏觞。参苓采得山中药，养性颐神有真乐。功名事业在儿孙，富贵荣华付冥寞。前年我奉明诏归，轩中相见何委蛇。张筵醉赏陶令菊，对榻细咏邠风诗。别来几度空相忆，怅望乡关树云隔。江海迢迢劳梦思，辞翰不到茶山侧。引年便拟解朝簪，扁舟归去时相寻。借得仙人玄鹤跨，蓬莱顶上共登临。
安南感怀
作者：罗亨信
朝代：明

拙宦虞翻拙未休，九年恩谴滞炎州。日长山鸟啼官舍，地僻蛮烟绕郡楼。梦断禁垣虚补衮，忧深边徼欲前筹。莫言交广风烟接，一望南溟恨已悠。
宫词
作者：罗亨信
朝代：明

汉月流芳夜，深宫罗绮过。掖垣花气暖，倚树弄云和。调苦凝纤手，情深结翠蛾。曲终频伫望，玉殿起笙歌。
家庆堂
作者：罗亨信
朝代：明

京邸开家庆，亲慈子亦贤。苍颜映鹤发，彩服戏华筵。善行公卿颂，才名远迩传。悬知昌厥后，瓜瓞自绵绵。
寄同邑陈侍郎廷器
作者：罗亨信
朝代：明

容台归隐旧山庄，乔木连阴映草堂。万卷有书窥至理，一尘无虑拟羲皇。还丹已信黄茅熟，却老宁愁白发长。我有引年应得请，耆英结会共徜徉。
寄方以高致仕归隐
作者：罗亨信
朝代：明

荣华勘破等浮沤，便解朝簪觅故丘。世业有田惟自种，市諠无豫亦何求。穿云荷锸镵黄独，载月推篷泛彩舟。我服昌阳能辟谷，归来同约赴瀛洲。
寄李隐君
作者：罗亨信
朝代：明

莲花峰下白云岩，乔木森森霭翠岚。诗礼百年推茂族，衣冠几叶映华簪。雅怀洒落人争讶，薄宦蹉跎我独惭。早晚辞閒归梓里，三生旧约与君谈。
寄梅溪熊孝廉亘
作者：罗亨信
朝代：明

孝廉别业梅溪上，矮屋疏篱傍碧岑。流水几湾银作浪，寒花万树玉为林。垂纶早叶非熊兆，结实宁忘调鼎心。嗟我别来京国久，扁舟何日许相寻。
寄欧阳宣隐书
作者：罗亨信
朝代：明

石室巍峨傍涧隈，尝瞻蜃气结楼台。合澜洲并银涛涌，卧象山高锦帐开。交谊半生嗟契阔，宦游何日赋归来。无由缩地成惆怅，伐木歌残首屡回。
寄温知县
作者：罗亨信
朝代：明

挂冠归去乐逍遥，五斗无烦为折腰。尽把仪型规里闬，不妨踪迹狎渔樵。炉熏榄子香凝座，酿熟松花酒满瓢。虚室由来自生白，任教浇妄六尘摇。
寄节判陈良弼
作者：罗亨信
朝代：明

早从天上乞闲身，归卧南溟碧海滨。百岁慈亲惇孝养，一门友爱序天伦。醉斜乌帽风生袂，梦破青绫月照人。我亦投簪寻旧隐，与群同结白鸥邻。
寄陈庄陈懿昆仲
作者：罗亨信
朝代：明

椿府才华自昔闻，二难犹喜继清芬。诗书范俗光前哲，孝友传家裕后昆。遁迹久无轩冕梦，忘机时狎鹭鸥群。买舟便欲寻君去，共启岩扉卧白云。
寅庵
作者：罗亨信
朝代：明

哲人操履异凡庸，终日乾乾省厥躬。举目若临天帝座，出门如睹大宾容。半生持守无违越，万虑潜消自感通。嗟我小心恒翌翌，芝兰气味喜相同。
寿椿堂
作者：罗亨信
朝代：明

堂上严亲乐寿康，庭前古树郁苍苍。灵根得地封培厚，直干凌云岁月长。色映彩衣春昼媚，影摇深院午阴凉。阿戎筮仕登华要，归省行看沐宠光。
寿滁阳赵士衡
作者：罗亨信
朝代：明

花甲喜重逢，高堂气郁葱。青樽开北海，翠袖舞东风。福寿方川岳，精神并竹松。安期瓜枣大，蓬岛会相逢。
少年行
作者：罗亨信
朝代：明

金张游侠子，隶籍李轻车。袨服过侯第，鸣筝入主家。醉呼槐市酒，夜宿杜陵花。更有期门约，悲歌别狭斜。
山狐
作者：罗亨信
朝代：明

桃腮抹粉带轻红，山鸟调音向晓风。忆昔登龙桥上过，间关曾听语雕笼。
庆寿堂
作者：罗亨信
朝代：明

双亲鹤发在高堂，孝子殷勤奉寿觞。郁郁灵椿含晚翠，青青慈竹傲秋霜。遗安已信家声远，积善悬知庆泽长。从此哲人膺五福，绵绵瓜瓞自繁昌。
归隐图
作者：罗亨信
朝代：明

乔松生涧壑，雨露恒浥滋。荐历岁华久，上接浮云齐。工师未见遇，樵牧傍睨之。一夕霜霰至，百卉皆摧萎。苍然挺奇秀，凛凛冰雪姿。至人命多舛，材大用亦迟。勖哉崇令德，远大以为期。
忠顺堂
作者：罗亨信
朝代：明

粤南有佳士，隐处勾漏城。读书务穷理，秉德惟存诚。殷勤事父兄，姻睦著家庭。从事登藩垣，落落多贤声。拜官寓京师，雨露沾恩荣。寅恭修职业，黾勉事公卿。夙夜罔敢怠，朝野咸知名。孝敬实能践，忠顺名乃成。高堂揭华扁，题咏罗群英。勖哉慎终始，永矣扬芳馨。
怀新淦翟大尹
作者：罗亨信
朝代：明

别后相思切，凭高意惘然。投荒惭我拙，作令羡君贤。空有屋梁想，怜无剡曲船。会期如可约，来岁过金川。
怀洮州李公子瓛
作者：罗亨信
朝代：明

公子风流玉雪姿，别来怜我倍相思。云连远树关山隔，月映虚堂梦寐驰。学武已闻閒骑射，修文犹喜业诗书。他年继述安边峤，会有芳名圣主知。
怀郭参议
作者：罗亨信
朝代：明

同官柏府记当年，别后悠悠思惘然。跋涉羌戎惭我拙，旬宣方岳羡君贤。停云极目秋旻永，听雨常怀夜榻连。相去关山犹咫尺，无由缩地至兰泉。
恩庆堂
作者：罗亨信
朝代：明

夏氏双亲七帙馀，承恩褒锡有谁如。龙章焕烂来天阙，贺客骈阗溢里闾。银带乌纱明彩服，珠冠霞帔杂琼琚。一门光显存忠孝，会有芳名太史书。
恩荣堂
作者：罗亨信
朝代：明

堂上慈亲白发长，九重宠命到遐方。锦衣朱翟恩荣重，凤翥龙翔御墨香。兰桂增辉枝愈茂，椿萱积庆寿弥昌。一门显耀人争羡，好竭忠贞答圣皇。
恩荣堂
作者：罗亨信
朝代：明

翌翌高堂创建成，九天雨露布恩荣。廷评久历华勋著，锦敕新颁御墨馨。鹤发双亲膺宠命，盱江千载播芳声。一门显达人争羡，好竭丹衷答圣明。
慈训堂
作者：罗亨信
朝代：明

华堂新筑奉慈亲，仪范雍雍诲语谆。世泽好培遗后嗣，家声须振绍前人。丸调熊胆资勤学，发易珍馐为待宾。会睹孙曾多俊伟，百年乔木蔼芳春。
戍妇词
作者：罗亨信
朝代：明

去年戍桑乾，今年戍交河。书来浑不定，教妾梦如何。
抱清轩
作者：罗亨信
朝代：明

别构沱江第几湾，卷帘吟眺水云宽。千寻玉练来云汉，万叠银涛绕画阑。疏雨淡烟秋榻暝，碧天凉月夜窗寒。将军不是沧浪客，好向金门策治安。
挽丁佥都内井氏淑人
作者：罗亨信
朝代：明

安乐艰危六十年，顺承君子共称贤。治家勤俭资无匮，御下宽宏嗣有传。寿考谩期同禄养，仙游那料弃尘缘。西风旅榇南归去，载道悲歌为洒然。
挽丁进士尊人
作者：罗亨信
朝代：明

教子登高第，青云愿不违。正期三釜养，遽作九原归。夜雨摧梁木，春云掩少微。仪形无复睹，哀些泪频挥。
挽举子刘旸
作者：罗亨信
朝代：明

金榜无名志不休，高科还拟占鳌头。摽梅已喜成婚偶，绝壑宁知失夜舟。三尺旅坟埋白璧，一缄哀讣到皇州。朋簪饮泣咸嗟悼，欲奠椒浆愧末由。
挽于侍郎父
作者：罗亨信
朝代：明

两承褒锡降黄麻，柱石名卿秩屡加。昭代荣恩诚旷荡，庆门宗祜倍光华。香山耆艾畴能及，洛社风流世所誇。乘化翛然归尽日，乡闾悲悼不胜嗟。
挽俞汉远
作者：罗亨信
朝代：明

早有声华动里闾，偶从戍役入皇都。淋漓翰墨人争羡，洒落襟怀世罕如。荐剡交驰期效用，邯郸梦断竟长驱。旧游凋谢诚堪悼，蒿里歌残重叹吁。
挽僚友余得祥御史
作者：罗亨信
朝代：明

秋水精神气浩然，为郎青琐已多年。从龙紫塞恩曾沐，历政黄门秩屡迁。素志未忘三釜养，丹心常在五云边。那堪遽赴修文召，痛哭芳魂隔九泉。
挽刑部薛侍郎父
作者：罗亨信
朝代：明

教子深期致显融，建登华要已云终。九京虽负生前愿，三品还膺殁后封。陇树寒猿啼落月，士林哀些挹清风。生刍一束无由奠，极目天南思不穷。
挽刘主事母
作者：罗亨信
朝代：明

嗟哉刘氏母，懿行敦且醇。孝敬奉舅姑，姻睦谐姻亲。教子闻断机，剪发曾留宾。惟子克务学，云路早奋身。释褐粉署郎，慈训尤谆谆。政兹享禄养，寿考期百春。胡为振遐佩，奄尔隔世尘。音讣闻京师，走吊多缙绅。母仪不复睹，哀些徒沾巾。
挽刘都事父
作者：罗亨信
朝代：明

禄养方期乐寿康，俄惊幻化掩玄堂。溪山风月遗吟稿，幕府才华羡令郎。夜鹤悲时云冉冉，晓猿啼处树苍苍。遥瞻独秀峰千尺，挂剑何时到墓傍。
挽包德怀
作者：罗亨信
朝代：明

谪宦栖迟鬓已苍，朋簪诗酒日徜徉。亨衢尚拟登华秩，绝壑宁知失夜航。颇恨青蝇污白璧，空怜素志比秋霜。我来欲致生刍奠，忍听啼乌泣夕阳。
挽南京陆彦升父
作者：罗亨信
朝代：明

东吴陆处士，德性何温纯。壮岁入京国，因为尧舜民。操履异流俗，卓荦超凡伦。事亲尽诚孝，教子思立身。人皆尚华美，淡薄甘清贫。众方兢声利，敛迹潜其珍。笃信重交好，姻睦谐宗亲。无营亦无虑，寿福期骈臻。云胡振霞佩，奄尔违世尘。闻者共悲悼，考德伊何人。容台表素行，百世扬清芬。临风发哀些，我亦为沾巾。
挽卫司谏父
作者：罗亨信
朝代：明

薤露歌残倚夕晖，哲人嗟与世相违。徒令冢嗣思遗训，无复高堂戏彩衣。耆旧独怜乡邑少，仪型顿觉里闾希。玉堂大老铭潜德，千载行人挹素辉。
挽吴参将母
作者：罗亨信
朝代：明

冰玉坚持五十霜，一朝云逝倍堪伤。养姑尽孝登高寿，教子成名镇朔方。懿范谩誇邹孟母，令名宁愧卫共姜。儒绅哀挽联篇什，行谊应知永不忘。
挽吴秀才母李氏
作者：罗亨信
朝代：明

天南昨夜婺星沈，贤母云亡动士林。示教昔闻曾断织，周贫那睹复施金。云迷秀阁幽魂杳，雨暗泉台碧草深。却喜贤郎才卓荦，褒封早晚拜纶音。
挽大理寺丞李奎弟
作者：罗亨信
朝代：明

游宦从兄备险艰，晚归田里乐幽閒。养亲共羡敦诚孝，积学还期策治安。寿应井桑魂竟杳，梦回池草会应难。孔怀怜我惟孤立，哀些吟成泪涕潸。
挽张给事母
作者：罗亨信
朝代：明

繄惟张氏母，淑行畴能同。夙抱贞静德，作配归名宗。相夫敬而顺，睦族和以雍。礿祀与蒸尝，蘋藻尤洁丰。积庆生令子，玉树双玲珑。断机示慈训，和胆资专攻。昆仲业益励，同攀丹桂丛。各典大邑教，桃李蕃春风。惟长膺荐剡，给事近九重。献纳懋厥绩，简注在宸衷。蒙恩赐锦敕，母实承褒封。光耀被壶帷，仪范何尊崇。政兹享禄养，百岁期令终。云胡振琼佩，奄违尘世踪。讣音来京华，走吊皆名公。临风发哀些，我亦为悲悰。
挽强御史父
作者：罗亨信
朝代：明

一夜西风玉树摧，哲人云逝重堪哀。空馀高义昭南海，无复斑衣戏老莱。庭畔乔松犹自秀，堂前丛菊为谁开。传家赖有贤郎在，藉藉芳名播内台。
挽徐德新
作者：罗亨信
朝代：明

几年峨豸侍枫宸，又绾铜章牧野人。激浊扬清威望日，承流宣化宠恩新。悬车已喜归桑梓，乘化俄惊弃世尘。赖有贤孙能济美，荣登甲第正青春。
挽徐用中
作者：罗亨信
朝代：明

宏才硕德共称贤，郡校王门秩屡迁。造就人材多俊伟，论思道义独精专。遐陬谪宦安卑分，故国归休乐暮年。耋耄一朝乘幻化，更无遗恨到重泉。
挽文秉安
作者：罗亨信
朝代：明

泮水论交记昔年，君寻旧隐早归田。期颐谩拟登遐算，沦逝宁知隔九泉。翠竹苍松留别梦，淡云疏雨翳新阡。承家赖有诸郎在，德业应期百世传。
挽昌平县典史吴应麟
作者：罗亨信
朝代：明

一自鸣驺出薜萝，拜官邑幕沐恩波。花村方听甘棠颂，榆里俄闻薤露歌。蝶舞漆园魂梦杳，鹤飞华表月明多。铭题太史如椽笔，芳誉应知永不磨。
挽李参政母封氏淑人
作者：罗亨信
朝代：明

年逾三十失夫天，洁白坚持誓不迁。教子功勤名已遂，治家清俭业能全。寿登耋耄违荣养，梦入蓬莱位列仙。宗伯铭文昭百世，更无遗恨到重泉。
挽监生卢用宾
作者：罗亨信
朝代：明

功名蹭蹬竟无成，归卧衡茅乐治平。寿考谩期登耋耄，死生那料隔幽冥。盍簪尚忆当年乐，闻讣偏惊此日情。欲奠生刍天万里，临风洒泪为沾缨。
挽知几先生
作者：罗亨信
朝代：明

知几学行古人俦，一别尘寰四十秋。作令才名留贵邑，为儒清誉满凉州。丹山凤杳瞻华彩，碧落文成载玉楼。几度临风观国鉴，不堪呜咽悼前修。
挽知县刘正言
作者：罗亨信
朝代：明

凫舄翩翩到玉京，南柯一梦竟难醒。徒令后世称循吏，无复当时仰列星。清誉独留榆里颂，新阡应重玉堂铭。衔哀难弟扶丧去，泪洒西风叹鹡鸰。
挽知府李至刚
作者：罗亨信
朝代：明

三朝省部旧名臣，出守闽南德化新。共喜寿康娱晚节，俄惊鵩鸟集承尘。空馀事业留青简，无复衣冠谒紫宸。却羡贤郎能接武，蜚声粉署正青春。
挽知府李至刚内孙氏恭人
作者：罗亨信
朝代：明

毓秀闺门记昔年，大归名阀遂移天。顺承君子躬夷险，教育诸儿总俊贤。忧患荐膺成永诀，褒封遄复贲重泉。玉堂大老铭潜德，行谊应知百世传。
挽石员外
作者：罗亨信
朝代：明

早岁宾兴入上庠，九重雨露沐恩光。几年旧赞容台政，五品新迁粉署郎。盛世功名期永显，壮龄沦没重堪伤。孤儿扶衬云中去，泪洒西风欲断肠。
挽石洲梁先生
作者：罗亨信
朝代：明

华发萧萧七帙馀，南柯梦断竟长驱。家庭那复闻严训，闾里空嗟失楷模。海鹤归时云影暗，陇猿啼处月轮孤。九原不用留深恨，令子人誇彩凤雏。
挽竹隐处士
作者：罗亨信
朝代：明

养素方期乐暮年，俄惊奄弃隔重泉。翠筠托迹清芬在，黄甲题名令子贤。海鹤怨时魂杳杳，陇猿啼处草芊芊。生刍一束无由致，薤露歌残思惘然。
挽藏性
作者：罗亨信
朝代：明

同膺荐剡谒承明，羡子才华独老成。衣绣柏台多伟绩，鸣琴花县著英声。经纶尚拟登枢要，倾逝宁知隔杳冥。旅榇迢迢归浙水，临风不禁泪频倾。
挽袁隐君
作者：罗亨信
朝代：明

音讣新随塞雁回，哲人云逝重堪哀。膏肓病入诚难治，松桧霜飘却易摧。无复香山遗故老，还从桂籍见清才。铭题宗伯如椽笔，耿耿文光烛夜台。
挽西宁何先生
作者：罗亨信
朝代：明

先生行谊更谁伦，松竹清标迥出尘。教子要知先世泽，营家宁论谪居贫。仙踪去后名犹在，吟稿传来墨尚新。抚卷不堪增感慨，缅怀贤哲为沾巾。
挽邓大尹二首
作者：罗亨信
朝代：明

才华卓荦冠群英，作邑名藩最有声。化俗鸣琴推子贱，赋归拂袖学渊明。投闲自许跻耆耄，乘化谁知隔杳冥。朋旧不堪增感慨，临风些罢为沾缨。解印归来卧白云，溪山容与谢尘纷。宗姻揖让敦彝典，孙子贻谋蔼礼文。宦辙每嗟离别久，神游遽尔死生分。何年埋玉芳山下，鹤唳猿啼不忍闻。
挽邓大尹二首·其一
作者：罗亨信
朝代：明

才华卓荦冠群英，作邑名藩最有声。化俗鸣琴推子贱，赋归拂袖学渊明。投闲自许跻耆耄，乘化谁知隔杳冥。朋旧不堪增感慨，临风些罢为沾缨。
挽邓大尹二首·其二
作者：罗亨信
朝代：明

解印归来卧白云，溪山容与谢尘纷。宗姻揖让敦彝典，孙子贻谋蔼礼文。宦辙每嗟离别久，神游遽尔死生分。何年埋玉芳山下，鹤唳猿啼不忍闻。
挽郑佥宪父
作者：罗亨信
朝代：明

把剑频年赋式微，故乡迥隔未能归。侨居种德推华阀，教子成名著绣衣。锦敕褒荣恩甫降，灵椿凋谢世先违。忝联桑梓闻哀讣，楚些歌残涕泪挥。
挽陈处士守初
作者：罗亨信
朝代：明

岭海霜凋玉树枝，哲人倾逝倍堪悲。徒令后进怀高谊，无复当年睹令仪。华表鹤归魂杳杳，邯郸梦断夜迟迟。起家却羡贤宗嗣，宰邑才名远近驰。
挽静乐处士
作者：罗亨信
朝代：明

早辞筐箧厌尘缘，筑室幽栖乐暮年。教子未酬三釜养，违荣遽作五羊仙。月明华表回辽鹤，云冷香山怨杜鹃。一束生刍何日致，长歌楚些泪潸然。
挽顾主事父
作者：罗亨信
朝代：明

皓发苍颜八帙馀，承恩衣锦在乡闾。香山遗逸人争讶，洛社风流世罕如。甘旨正宜安孝养，幽冥那料竟长驱。不堪旅邸题哀些，泪洒西风湿袂襦。
挽高邮王处士
作者：罗亨信
朝代：明

江湖早岁恣遨游，晚节归来守故丘。倒屣每留宾客醉，遗安恒为子孙谋。光阴迅若驹过隙，尘世嗟如海发沤。振袂一朝成永诀，乡闾悲悼不能休。
换吴敏父
作者：罗亨信
朝代：明

华发萧萧两鬓霜，閒居诗酒日徜徉。承家有子工书法，受学宁忘教义方。陶径菊荒秋雨冷，寿乡人去晓山苍。铭题太史如椽笔，墓道应知有耿光。
景泰元年七月二十日蒙恩致仕八月二十一日早于奉天门阶辞奉旨赐酒饭毕复宣至左顺门赐衣一袭俾归服用内大红纻丝圆领一织金獬豸青纻丝搭护一绿纻丝摺子一退赋诗一首以纪其荣云
作者：罗亨信
朝代：明

四十馀年事圣君，归休此日别枫宸。醉来内酝葡萄艳，赐出宫袍獬豸新。人羡风流同广受，自惭衰朽少经纶。故乡剩有佳山水，应觅渔樵为结邻。
暮景写怀
作者：罗亨信
朝代：明

年逾六十觉尪羸，泪眼迎风不敢开。腰下沉沉如坠石，耳中隐隐若闻雷。趋朝上马须扶插，奉使乘轺怯往来。便拟辞閒林下去，无营无虑乐悠哉。
曲江云舍
作者：罗亨信
朝代：明

赣州黄氏裔，宦寓曲江城。隐居务种德，教子惟穷经。子业日孜孜，一朝掇科名。拜官任六察，风裁冠群英。严亲居故乡，水陆阻修程。遥瞻天际云，缥缈连沧溟。悠扬千万态，宛转纵复横。吾亲舍其下，无由遂归宁。萱帏早已背，慈颜杳幽冥。灵椿浥朝露，葱蔚恒峥嵘。岂无御筵馔，不得备三牲。亦有锦绣衣，何时为亲荣。念之五内摧，潸然双泪零。作图寓遐思，云舍揭前楹。朝回时注目，聊以舒中情。令名昭远迩，赋咏多名卿。篇章联卷帙，金玉铿锵鸣。揄扬义已至，期望意亦并。人生霄壤间，际遇良匪轻。孝敬贵克尽，忠荩名乃成。矧兹台宪臣，尤宜秉清贞。践履苟不愧，褒旌恩永承。会当颁锦敕，光彩生门庭。尊翁冠獬豸，皓发映华缨。愿言励终始，千载扬芳馨。
望云思亲
作者：罗亨信
朝代：明

双亲沦逝几星霜，行役瞻云意倍伤。垄树迥连湘水渺，庭帏遥隔楚天长。深恩罔极应难报，哀思无穷岂暂忘。好竭丹衷答明主，传家忠孝播馀芳。
杏林春霁
作者：罗亨信
朝代：明

三世为医积累深，活人种杏已成林。晴霞绚目花开遍，翠盖当窗树蔼阴。京国别来劳远梦，片帆归去遂初心。画图不尽家山趣，旧迹陈踪取次寻。
杜甫游春
作者：罗亨信
朝代：明

春到皇都淑气回，杜陵仙客好怀开。郊原景物多佳致，湖海诗声属俊才。满目风云情淡荡，游人歌舞重徘徊。太平处处皆行乐，雨露深恩被草莱。
杜甫游春
作者：罗亨信
朝代：明

满目春光景物妍，蹇驴徐步慢扬鞭。杜陵诗客情如许，那惜花村买酒钱。
林逋观梅
作者：罗亨信
朝代：明

昨夜西湖雪半消，枝南枝北尽琼瑶。杖藜试过溪桥去，香气侵人思欲飘。
林逋观梅
作者：罗亨信
朝代：明

逋仙性癖嗜梅花，六出开时兴倍赊。入座暗香清馥郁，当窗寒影瘦槎牙。晓吟自觉诗怀壮，夜饮应知酒量加。结实待看调鼎鼐，莫嫌孤淡负韶华。
梅兰竹石卷
作者：罗亨信
朝代：明

卓哉贤幕宾，风标出尘俗。妙龄富才猷，高志等鸿鹄。承恩赞大邑，冰檗恒自勖。公退坐幽轩，淡然百无欲。惟嗜梅与兰，更爱石兼竹。次第罗前除，把玩豁心目。梅开挹清芬，兰吐袭芳郁。石则比坚刚，竹以励贞淑。为政苟若斯，庶永保天禄。陋彼营利徒，闻风良愧恧。勉旃慎厥终，汗简载华躅。
椿萱堂
作者：罗亨信
朝代：明

东吴有伟士，家近阖闾城。构堂奉二亲，揭以椿萱名。嘉树荫前除，郁郁含坚贞。奇葩植北牖，浥露垂芳英。愿祝双亲寿，百岁如篯铿。晨昏候寒燠，甘旨勤奉承。亲颜既怡悦，子心安以宁。朅来游帝都，荏苒岁屡更。迢迢姑苏台，水陆几千程。慈亲固无恙，孝子伤中情。作图慰遐思，题咏多名卿。从事西北陲，油幕谈戎兵。岂无双鲤鱼，不得躬作羹。亦有紫貂裘，何由至亲庭。遥瞻天际云，涕泪时纵横。丈夫志霄汉，身立名乃成。行当衣锦归，捧觞为亲荣。
止静轩
作者：罗亨信
朝代：明

幽轩敞华构，揭以止静名。讲学既有得，为善宁不成。潭水无纤波，灵台湛虚明。勉旃慎终始，千载传芳声。
武馀清乐卷
作者：罗亨信
朝代：明

阅武归来脱战袍，诗书适兴乐陶陶。道遵孔孟儒风盛，学究孙吴武略高。试爇龙涎弹绿绮，谩将虎韔橐乌号。安边正尔需贤将，会睹承宣沐宠褒。
水云卷
作者：罗亨信
朝代：明

羽客翛然物外心，名山胜境恣幽寻。何年跨鹤来溟海，此日囊琴别盍簪。千里水云闲笑傲，半生落魄任浮沉。还丹九转功成日，飞渡蓬瀛看浅深。
永思堂
作者：罗亨信
朝代：明

亲恩罔极岂能忘，一度追思一断肠。謦欬愰然闻梦寐，容仪俨若在羹墙。云迷垄树频瞻企，风振庭柯倍感伤。抱痛中天何日已，临风洒泪已沾裳。
江村归意图
作者：罗亨信
朝代：明

南海夏溪有黎氏，源流远出凌江裔。十叶箕裘历宋元，一门儒雅光闾里。儒雅风流谁最贤，凤仪文采属青年。精神修竹凌风美，襟度梅花映雪娟。登庸从事居藩邸，烨烨才名动都鄙。谪戍南游瘴海滨，十年惆怅怀桑梓。代戍年来喜有人，江村归意浩无垠。松楸丘陇驰情切，芳草池塘入梦频。今朝趁得东还侣，十幅蒲帆醉中举。稽程指日到家山，朋簪留挽那能住。知君第宅傍江干，门对溪流玉作湾。杨柳雨晴荷芰绿，菱歌风细荔枝丹。桂香酒艳浮银瓮，亲朋迎迓欢情动。展拜当思祖泽深，孝诚好报亲恩重。人生漂泊无休期，秋风远道长驱驰。安得似君归去早，有田亦足躬耕犁。君行我亦朝天去，江海迢迢杳烟树。结约南归迟后期，与君共听西窗雨。
江湖游览
作者：罗亨信
朝代：明

多君壮志慕前修，早向江湖作胜游。废举几年居逆旅，观光此日到神州。闽歌越调经闻惯，楚水吴山历览周。归去勉修忠孝业，锦城虽好莫淹留。
洞明医道卷
作者：罗亨信
朝代：明

昔有秦越人，视疾见肺腑。死者能还生，芳名播今古。悠悠千载后，畴能踵其武。吴门有佳士，早岁掇簪组。拜官贰廷尉，平反绝冤苦。朅来谪平城，酸苦甘自茹。闲将调元手，为民起疲瘦。灾疢验六气，腠理明三部。橘井贮香泉，杏林盎时雨。仁慈自此施，夙志良不负。宗藩抱微疴，俗医弗能愈。延君来治之，审證究厥绪。外邪既荡涤，内虚亦滋补。神观渐复初，有如鱼脱罟。酬劳具束帛，舁酒配肥羜。君乃拂衣行，视之等鸿羽。纷纷衒术徒，规利若市贾。君诚贤于人，馀子奚足语。乃摛云锦章，飘然鸾凤舞。医道题洞明，美号自兹举。永媲古人传，名垂在寰宇。
活济堂
作者：罗亨信
朝代：明

夙闻清誉播维扬，华扁新题活济堂。橘井浮烟侵座润，杏花飞雨入帘香。阴功盛积流芳远，种德多遗庆泽长。会看大施医国手，人跻寿域乐时康。
济生堂
作者：罗亨信
朝代：明

早有医名播大梁，登高几度挹辉光。活人屡施还生药，济世长传不老方。十丈晴虹丹火焰，一帘红雨杏花香。阴功盛积流芳远，祚胤应期百世昌。
淡庵
作者：罗亨信
朝代：明

清时显宦我何堪，抱拙安贫寄一庵。圭窦筚门情自适，菜羹蔬食味偏甘。无弦琴操高山调，直钓竿投碧水潭。遁迹已忘轩冕贵，无烦郡守为停骖。
淡然卷
作者：罗亨信
朝代：明

羽客隐松关，翛然一室间。无弦琴独操，太古味常餐。永日云连榻，清宵月满坛。会看骑白鹤，直上碧云端。
清明日云中分院偶成
作者：罗亨信
朝代：明

清明节届日迟迟，三叠绵衣体不离。岭表此时摇画扇，桑乾河水尚流澌。
渊明赏菊
作者：罗亨信
朝代：明

五柳庄前九日临，黄花开遍绕篱金。壶觞自引酬佳节，醉倚西风发浩吟。
渊明赏菊
作者：罗亨信
朝代：明

渊明归去隐浔阳，篱菊秋深尽吐芳。璀璨金英凝晓露，娉婷玉质傲秋霜。壶觞自引酬佳节，僮仆欢迎入画堂。醉倚南窗多逸兴，高风千古托羲皇。
游天华宫废址
作者：罗亨信
朝代：明

汉日天华殿，荒榛迹尚留。从来兴废地，易起古今愁。烟鸟啼红树，山麋饮碧流。浩歌秋色里，云物漫悠悠。
濂溪观莲
作者：罗亨信
朝代：明

手植芙蓉尽放花，倚阑赏玩谩咨嗟。亭亭翠盖擎仙掌，灼灼红妆绚彩霞。十里薰风来几席，一帘香雾透窗纱。淤泥杂处应难染，外直中通信可誇。
濂溪观莲
作者：罗亨信
朝代：明

芙蕖灼灼绚红霞，吟倚危阑兴倍加。忆昔濂溪陈迹杳，画图赢得世人誇。
灞桥诗思
作者：罗亨信
朝代：明

同云密布雪花飘，策杖殷勤过灞桥。得句也知肩屡耸，成章应觉兴偏饶。不才自信明君弃，多病宁烦故友招。太守亭中留伟貌，至今名誉尚遥遥。
独鲤朝天
作者：罗亨信
朝代：明

游泳江湖已有年，一朝鼓鬣独朝天。禹门变化良非偶，霄汉飞腾信自然。霖雨弘施苏万物，风云庆会集群仙。鲸鲵自是神龙类，肯逐凡鳞困九渊。
琴轩山水
作者：罗亨信
朝代：明

琴轩先生太丘裔，学海汪洋富才艺。董贾文章世共珍，米高山水尤清致。公馀挥翰扫云烟，岩壑坡陀势曼延。峰峦浓淡列远近，林木隐映分清妍。茅堂依约绿阴里，门径深沉静于洗。碧海茫茫曲涧通，晴空片片浮岚起。天光云影含模糊，树色苍苍半有无。小桥东畔隔尘鞅，别有林麓连村墟。嗟予少负山林癖，每见画图长太息。何当拂袖归去来，泉石幽栖谢尘迹。知君好画情更深，高堂尽日观云林。沉檀一炷博山静，万虑潇然澄素襟。
画山水图
作者：罗亨信
朝代：明

幽人卜筑傍江湾，门掩清风白昼闲。远岫含云烟树渺，落花铺地紫苔斑。林泉自拟终栖遁，城市何曾识往还。祇恐鹤书起遗逸，衣冠重整拜金銮。
画马
作者：罗亨信
朝代：明

渥洼神骏气如山，顾影骄嘶朔漠寒。只恐化龙无觅处，故教写入画图看。
留别乡友梁通
作者：罗亨信
朝代：明

人生会少别离多，十载光阴顷刻过。佐郡羡君才独俊，乘轺怜我发双皤。来朝深喜论襟抱，对酒宁辞醉叵罗。疋马西风又分袂，共期珍重沐恩波。
瘦马
作者：罗亨信
朝代：明

汗血曾收野战功，沙场千里疾如风。只今老去无筋力，卧向斜阳碧草中。
癸巳谪交阯过十八滩
作者：罗亨信
朝代：明

几年踪迹仕途间，此日重过十八滩。怪石槎牙如列戟，湍流迅急似倾盘。神灵有感能相护，心事无私险自安。遥望九重犹咫尺，秋高应拟泛舟还。
白头
作者：罗亨信
朝代：明

雨熟林擒半压枝，白头回首立多时。生来自有山翁态，不羡珍禽学画眉。
盱江旧隐
作者：罗亨信
朝代：明

将军世业盱江上，宦游命写盱江图。生绡半幅盈数尺，山川回合云模糊。麻姑峨峨插天起，凤凰之山相迤逦。彭蠡西环波不兴，目送孤帆数千里。茅亭隐约绿阴中，客散亭空春昼融。扁舟一叶系岸曲，故人载酒相过从。将军提兵禦北塞，乡林迥隔烟霞外。遥瞻先陇白云边，引领徘徊成感慨。武馀看画益凄其，远道驰驱未得归。天边忍见孤鸿度，旅馆愁闻乌夜啼。人生忠孝期兼尽，华勋好立安边镇。丈夫许国信不凡，会须管取黄金印。业就名成衣锦归，松楸展祭敦典彝。乡邦父老咸叹息，山川草木生光辉。
睇云思亲
作者：罗亨信
朝代：明

夏君青云彦，皎皎琼瑶姿。妙龄擢高第，才誉纷四驰。拜官属冢宰，考课咸称宜。得禄崇孝养，亲颜喜滋滋。旨甘甚适意，定省无违期。室家迭相庆，寿考登期颐。朅来谪平城，南北天一涯。双亲固无恙，孝子徒伤悲。遥瞻天际云，引领增遐思。悠扬起复灭，宛隔吴江湄。白衣变苍狗，疑傍亲庭飞。心旌恒摇摇，安得随往来。承欢事膝下，戏我斑斓衣。延伫倍惆怅，涕泪双交垂。劬劳恩罔极，乌乌情依依。作图写怀抱，于以慰别离。思昔狄梁公，伟绩传当时。惟天佑吉人，否乃泰之基。物理固如是，勖君勿歔欷。会当衣锦归，闾里生光辉。
秋江待渡
作者：罗亨信
朝代：明

我昔乘轺过孟津，江皋待渡立逡巡。扁舟共泛登河洛，匹马西游入陇秦。满目江山含暮雨，数行鸿雁杳秋旻。归来京国看图画，犹忆当年跋涉勤。
秋菊轩
作者：罗亨信
朝代：明

哲人嗜好异凡庸，种得秋香菊万丛。绿叶盈盈含玉润，金英灿灿傲霜风。繁华宁羡桃和李，贞洁惟亲竹与松。千载屈平堪比迹，啜英端可制衰容。
立马
作者：罗亨信
朝代：明

饮罢龙河上御堤，奚官鞚立蹙霜蹄。孙阳未遇无知己，羞向东风不肯嘶。
竹云书房
作者：罗亨信
朝代：明

雪压筼筜昼未乾，书斋冻合四漫漫。芸窗晃耀牙签润，蕙帐虚澄缟袂寒。声杂伊吾闻淅沥，影随杖屦共幽閒。高人素有经纶志，会接夔龙玉笋班。
竹川书舍
作者：罗亨信
朝代：明

幽人结屋傍江干，种得疏篁半亩宽。翠干拂云时弄影，沧浪浸月夜生寒。香云辟蠹书千帙，春笋充庖食一箪。苦节清修期卫武，成名应拟拜金銮。
答同年翟彦荣所寄韵
作者：罗亨信
朝代：明

坐把南山翠作堆，故人别去重徘徊。同年交好情偏厚，时寄新吟慰客怀。
系马
作者：罗亨信
朝代：明

圉人昂首搭丝缰，暂把骅骝憩绿杨。玉漏声残阊阖启，又随仙仗侍明光。
素心轩
作者：罗亨信
朝代：明

哲人素志淡无营，独卧衡茅乐治平。皓月清风为伴侣，寒梅修竹共幽贞。诗书教子登华要，纶綍旌贤沐宠荣。洛社耆英时结会，栖迟无复慕渊明。
罗浮山房
作者：罗亨信
朝代：明

故人家住罗浮下，山色崔嵬倚大空。云敛翠屏开玳瑁，日华金瓣削芙蓉。读书已信成名早，游宦频添别兴浓。几度披图增感慨，扁舟何日放归篷。
翠筠轩
作者：罗亨信
朝代：明

故人华构越江湾，盛种琅玕绕画阑。色带潇湘烟欲暝，翠分淇澳露初乾。孤贞雅喜同襟度，劲节真堪共岁寒。旧业轩岐多秘术，相从何日问丹还。
联奎坊
作者：罗亨信
朝代：明

名门积庆信无违，父子联科世所稀。月桂两攀诚卓异，奎星重映倍光辉。皋皮接武乘骢马，儒服传家著绣衣。文献百年推阀阅，门前华表自巍巍。
自题小影
作者：罗亨信
朝代：明

霜鬓萧萧七帙馀，豸冠绣服竟何如。忝为宪职粗知律，空负儒名少读书。修竹寒梅娱晚节，清风明月称幽居。等閒有问襟怀事，湛湛灵台点翳无。
芸庵
作者：罗亨信
朝代：明

手植芸香满涧隈，结茅习静共徘徊。最宜辟蠹藏书帙，更喜清芬入酒杯。兰草谩誇同气味，轩干端可作舆台。高人久秉灵均操，会有芳名彻上台。
苍峦诗卷
作者：罗亨信
朝代：明

幕宾旧隐傍遥岑，乔木千章翠作林。祖祢昔闻培厚泽，衣冠今喜映华簪。奉丧尽礼宁亲魄，待选趋朝听玉音。盛世功名期显达，蹉跎莫遣二毛侵。
苏秦受业
作者：罗亨信
朝代：明

道义悠悠贯古今，当时讲授意精深。如何只用权谋术，不说经纶济世心。
蓬莱清隐
作者：罗亨信
朝代：明

玄都南畔构幽居，隔断红尘俗辙疏。瑶草生香秋榻暝，银蝉流影夜窗虚。延龄早得还丹诀，味道恒观太古书。我亦生平慕閒雅，几时相访命巾车。
蛾眉夜月
作者：罗亨信
朝代：明

璧月娟娟映翠华，扁舟夜泊宦情赊。香飘桂子来高宇，风送潮声入浅沙。李白墓荒仙梦远，蛾眉亭古断碑斜。将军何暇探陈迹，要立殊勋镇海涯。
蟾溪水阁
作者：罗亨信
朝代：明

巍巍杰阁俯溪湾，几度登临豁笑颜。云影水光相上下，海鸥沙鹭共回还。宾兴已遂飞腾志，归省宁辞跋涉难。盛世功名期卓立，蹉跎莫遣鬓毛斑。
袁安卧雪
作者：罗亨信
朝代：明

积雪盈阶已丈馀，先生高卧自安舒。梅花纸帐宜清梦，曲巷疏篱称隐居。县令远临劳骑从，孝廉芳誉重璠玙。一朝应诏幡然起，赫赫功名太史书。
西伯访渭
作者：罗亨信
朝代：明

渭川终日坐垂纶，乐道安贫老此身。喜见熊罴占吉兆，特劳车驾到江滨。归周已觉年将迈，佐业宁知志独勤。千载画图留伟迹，令人歌咏想精神。
观诰思亲
作者：罗亨信
朝代：明

新颁锦诰出明光，捧读思亲意不忘。两世功勋昭汗简，九重褒锡焕龙章。谩期继述超前列，誓竭忠贞答圣皇。禄秩绵绵传未已，应知千载播馀芳。
贞节卷
作者：罗亨信
朝代：明

吴门仰氏妇，念八亡其夫。殒身欲同竁，奈此双孤雏。忍死营葬祭，鬻珥供衣襦。儿长就外传，丸胆教诗书。女大学织纴，机杼忘勤劬。儿也念同气，省兄上皇都。抱疾卒旅邸，函榇归故庐。天不悯孤茕，重罹此毒痡。悲号竟谁诉，泪眼泣已枯。赖有犹子妇，爱敬如亲姑。奉养备滫瀡，定省勤朝晡。嗣孙亦诚孝，寒燠问起居。康宁颇自慰，贞操终不渝。圣朝重节义，旌诏来天衢。郡城屹华扁，光彩生门闾。共姜迹可继，千载扬芳誉。
贞节卷
作者：罗亨信
朝代：明

庐陵鄢氏母，芳龄失所天。守志育孤儿，儿大谪戍边。孀妇义从子，节孝图两存。开平渺何许，邈与胡境连。三时飞羽书，四郊起狼烟。教儿习骑射，跃马挥戈鋋。一朝擒丑虏，俘献宸廷前。论功定爵赏，列校职乃迁。归来拜慈母，母子共凄然。念父殁已久，幽魂閟重泉。得禄不逮养，风木徒自怜。阃将闵节义，封章为敷言。圣朝重风化，褒旌恩特宣。边藩屹华扁，门户生光妍。亲荣子亦显，二美畴能肩。作诗厉终始，令名期永传。
贞节卷
作者：罗亨信
朝代：明

戎行薄俗岂堪论，节义孤高在德门。奉养孀姑登上寿，教成稚子见曾孙。嫠居独守心良苦，素志坚持行自敦。直指回朝宣奏牍，褒旌应见沐深恩。
贺寿诗
作者：罗亨信
朝代：明

昨宵南极一旦光，罗绮筵开集画堂。戏彩诸孙皆俊伟，称觞贺客尽颙昂。椿萱秀茂欢声远，兰玉阴深庆泽长。百岁应知登鹤算，绵绵五福自繁昌。
贺寿诗·为滁阳赵士衡补题
作者：罗亨信
朝代：明

滁阳赵高士，卓荦超群伦。妙龄志远大，积学期立身。朅来寓京华，交接多显人。契合重金石，义孚情益真。芳晨届初度，庆贺罗众宾。秬酒载芳烈，海错陈奇珍。王母果献桃，麻姑脯擘麟。戏彩兢诸孙，喜气何氤氲。杂遝喧华堂，剧饮忘晨昏。铜狄醉摩挲，玉枝汗不津。嗟人生两间，驰逐徒纷纷。一朝委晞露，竟为车马尘。何如松柏姿，历岁犹精神。卓哉赵高士，齿迈行弥敦。耳顺方及期，花甲才周旬。谅天佑吉人，祉福来无垠。愿歌南山雅，寿考期千春。
赠周节妇
作者：罗亨信
朝代：明

芳年二九稿砧捐，素志坚持誓不迁。教子立身为后嗣，养亲尽孝慕前贤。华铅艳饰浑慵理，孤影寒灯祇自怜。节义由来天所佑，中流覆棹独能全。
赠沈成章
作者：罗亨信
朝代：明

沈君昔是我同年，文采风流似谪仙。射策才华闻上国，化民清誉播西川。暌违谩叹参商隔，邂逅空惊岁月迁。霜鬓萧萧俱老矣，笑谈赢得共周旋。
赠邬玄中先生
作者：罗亨信
朝代：明

仙翁归卧白云堆，静掩柴扉昼不开。采药有时过窈窕，观光无梦到蓬莱。閒收柿叶挥银管，倦倚梅花醉绿醅。老我微名尚羁绊，几时林下许相陪。
走马
作者：罗亨信
朝代：明

蹄翻碧玉势如飞，龙种由来间世稀。忆在穆王乘八骏，共誇造父善驱驰。
辛亥九月望后二日北京大雪偶成
作者：罗亨信
朝代：明

初冬未至雪花飘，六出沾泥积后消。弱柳低垂银袅娜，远山高耸玉岧峣。书窗偏称书声雅，酒市应知酒价饶。丰稔预占来岁兆，自惭无作颂神尧。
辛酉宣府岁暮书怀
作者：罗亨信
朝代：明

塞北驰驱又二冬，宣城除夕思忡忡。先茔远隔沧溟外，天阙遥瞻紫极中。笑饮屠苏惟我后，谩题桃句与谁同。六旬有六明朝是，拟解朝簪学老农。
送中书章文昭弟文显归建昌
作者：罗亨信
朝代：明

祖饯筵开潞水涯，送君南去旅程赊。松楸在望虽堪喜，鸿雁离群重可嗟。数首新诗题别意，百杯春酒劝流霞。到家为报难兄好，凤沼承恩鬓未华。
送主簿丁友直之溧阳
作者：罗亨信
朝代：明

都门送客醉霞觞，千里之官赴溧阳。抚字殷勤存惠爱，临民平恕慕忠良。楩楠会见登廊庙，枳棘应难集凤凰。远大功名期卓立，流年莫遣鬓沧浪。
送人之云南从事二首
作者：罗亨信
朝代：明

陛辞晓出蓟门西，旭日东风听马嘶。潋滟春醅留客醉，间关好鸟向人啼。功名事业登台省，景物江湖入品题。回首京华犹咫尺，九天宫阙接云齐。春流万派咸朝宗，扬帆仙客乘天风。白浪满江作咆虎，青山两岸如飞龙。推篷晓发清河北，捩舵晚泊维扬东。回瞻天阙五云表，郁葱佳气浮空濛。
送人之云南从事二首·其一
作者：罗亨信
朝代：明

陛辞晓出蓟门西，旭日东风听马嘶。潋滟春醅留客醉，间关好鸟向人啼。功名事业登台省，景物江湖入品题。回首京华犹咫尺，九天宫阙接云齐。
送人之云南从事二首·其二
作者：罗亨信
朝代：明

春流万派咸朝宗，扬帆仙客乘天风。白浪满江作咆虎，青山两岸如飞龙。推篷晓发清河北，捩舵晚泊维扬东。回瞻天阙五云表，郁葱佳气浮空濛。
送人省亲归肇庆三首
作者：罗亨信
朝代：明

京华从事擅才名，又喜宁亲出凤城。白发倚闾谐素愿，彩衣展拜慰深情。云连岭海乡关远，舟渡秦淮客梦清。壮志功名期卓立，来秋应睹沐恩荣。江枫坠锦雪飞花，才子归宁宦况赊。千里好山迎去旆，百杯别酒劝流霞。椿萱寿考应无恙，禄秩超迁讵有涯。乡里旧游如讯问，为言樗散鬓双华。之子宁亲出建章，彩衣犹带御炉香。每怀白发双亲老，岂惮修程万里长。酒泛霞觞酬别意，诗题锦轴压行装。悬知家庆重开处，济济亲朋集画堂。
送人省亲归肇庆三首·其一
作者：罗亨信
朝代：明

京华从事擅才名，又喜宁亲出凤城。白发倚闾谐素愿，彩衣展拜慰深情。云连岭海乡关远，舟渡秦淮客梦清。壮志功名期卓立，来秋应睹沐恩荣。
送人省亲归肇庆三首·其三
作者：罗亨信
朝代：明

之子宁亲出建章，彩衣犹带御炉香。每怀白发双亲老，岂惮修程万里长。酒泛霞觞酬别意，诗题锦轴压行装。悬知家庆重开处，济济亲朋集画堂。
送人省亲归肇庆三首·其二
作者：罗亨信
朝代：明

江枫坠锦雪飞花，才子归宁宦况赊。千里好山迎去旆，百杯别酒劝流霞。椿萱寿考应无恙，禄秩超迁讵有涯。乡里旧游如讯问，为言樗散鬓双华。
送仪给事兄子平归东莱
作者：罗亨信
朝代：明

相逢正喜序天伦，祖席俄看话别频。姜被独怜虚夜榻，雁行谁念隔秋旻。过庭诗礼传东鲁，报国丹忠拱北辰。归卧衡茅无俗虑，新诗吟遍故园春。
送仪训导之官武邑学
作者：罗亨信
朝代：明

喜看试艺入南宫，又捧除书出九重。位列皋皮新教铎，家传诗礼旧儒宗。茅堂话别听春雨，金阙辞朝候晓钟。此去育才期造就，青衿济济睹登庸。
送伍通判赴任丽江府
作者：罗亨信
朝代：明

州佐才名二十春，荣看考绩觐枫宸。谩期奏最登高爵，又捧除书牧远人。万里风云鹏翮健，九天雨露宠恩新。到官抚字须珍重，尺素来时莫厌频。
送何给事致仕归建昌
作者：罗亨信
朝代：明

为郎青琐几经年，华发萧萧已满颠。一寸丹心犹恋阙，九重优诏许归田。烟霞目极乡关杳，雨露恩深别梦悬。祖饯公卿车马集，风流不羡二疏贤。
送兵部刘郎中归真定祭祖
作者：罗亨信
朝代：明

十年京国著英声，此日言归荷宠荣。疋马晓辞丹凤阙，双旌明到镇阳城。椿萱逝早承褒赠，松桧阴深荫墓茔。拜扫焚黄成礼后，孝心应足慰生平。
送刘先生之任南宁教授
作者：罗亨信
朝代：明

圣朝敷教重文儒，羡子荣迁拜美除。郡校喜沾新德化，客囊犹带旧图书。蒹葭浦溆霜飞早，杨柳汀洲雁渡初。乐育英才期造就，好看名誉重璠玙。
送刘守忠祭墓
作者：罗亨信
朝代：明

双亲沦没已多时，诏许南归展孝思。丘垄拜瞻增感慨，音容想像倍伤悲。功名有待旋须早，江海无波去勿迟。京国故人频怅望，来春重拟话襟期。
送刘布政致仕归石首
作者：罗亨信
朝代：明

玉堂早岁擅才名，薇省荣迁蔼政声。奏最共期膺宠锡，引年遽尔动归情。白蘋红蓼秋霜肃，明月清风画舫轻。此去故园无俗虑，耆英结会乐升平。
送参政张公之任江西
作者：罗亨信
朝代：明

大参拜命出金銮，薇省重临万姓欢。京国比邻怜我旧，西风祖道别君难。八千驿路诗怀壮，九万鹏程宦思宽。瑚琏本为廊庙器，还期接武列鹓班。
送友游广陵
作者：罗亨信
朝代：明

八月蒹葭白，秋高海色明。闻君大庾去，复作广陵行。桃叶江天渡，梅花水国情。相思托南雁，时寄越王城。
送友游罗浮
作者：罗亨信
朝代：明

天风吹鸑鷟，摇曳指罗浮。羽翼能冲举，琅玕岂外求。瑶台新月霁，琪树晚烟秋。应伴缑山鹤，翱翔大石楼。
送同年龚参政复任广藩
作者：罗亨信
朝代：明

黄甲同登记昔年，于今白发各盈颠。羡君俊迈参薇省，怜我驱驰涉塞壖。北阙来朝方聚首，西风行李遽言还。青云事业期终始，留取芳名照简篇。
送周侍郎弟恂友还乡
作者：罗亨信
朝代：明

亚卿德教重乡评，仪表闺门最有声。冢嗣已登贤士传，季方复受义民旌。来朝特荷君恩重，归去应知客况清。光显一门人共羡，好摅忠荩答皇明。
送周指挥比试还湖广三首
作者：罗亨信
朝代：明

都门送客驻征骖，听唱骊驹别思酣。冠佩暂看辞阙下，麾旌重喜入湖南。才兼文武人争羡，拙守衡茅我独惭。抚禦功閒如见念，平安毋惜寄华缄。将军勇略艺精专，百步垂杨叶尽穿。驰骑总居多士右，归荣犹及早秋前。潞河雨过浮蓝起，钟阜云开翠黛连。要使功名垂竹帛，莫教华发叹流年。暑雨初晴爽气浮，将军归去泛扁舟。趋朝恩被情偏喜，试艺功成愿已酬。淮海潮声喧永夜，洞庭月色照高秋。知君抚景能相忆，应有书来慰别愁。
送周指挥比试还湖广三首·其一
作者：罗亨信
朝代：明

都门送客驻征骖，听唱骊驹别思酣。冠佩暂看辞阙下，麾旌重喜入湖南。才兼文武人争羡，拙守衡茅我独惭。抚禦功閒如见念，平安毋惜寄华缄。
送周指挥比试还湖广三首·其三
作者：罗亨信
朝代：明

暑雨初晴爽气浮，将军归去泛扁舟。趋朝恩被情偏喜，试艺功成愿已酬。淮海潮声喧永夜，洞庭月色照高秋。知君抚景能相忆，应有书来慰别愁。
送周指挥比试还湖广三首·其二
作者：罗亨信
朝代：明

将军勇略艺精专，百步垂杨叶尽穿。驰骑总居多士右，归荣犹及早秋前。潞河雨过浮蓝起，钟阜云开翠黛连。要使功名垂竹帛，莫教华发叹流年。
送周驿丞复职还夔州
作者：罗亨信
朝代：明

潞河春尽水如蓝，送客临期酒半酣。奏最喜承新宠渥，归荣还署旧官衔。秦淮柳暗摇深绿，巴蜀山高滴翠岚。历涉也知诗兴好，吟成毋惜寄来缄。
送工部林主事归羊城省祭
作者：罗亨信
朝代：明

林君卓出羊城彦，翩翩文采珊瑚钩。抱负胸怀诚磊落，丰仪倜傥非凡流。妙龄擢桂登高第，学海渊源良有自。拜官粉署司建营，才华烨烨昭遐迩。三载咸称绩政嘉，九重宠锡降黄麻。龙章炳焕来双阙，云汉昭回灿五花。今秋得遂宁亲愿，祖饯友朋情恋恋。一天零露冷如冬，千里长江静于练。遥瞻钟阜入梅关，乡邑微茫动笑颜。慈亲再拜献寿酒，锦衣光胜莱衣斑。松楸祭扫展诚孝，罔极深恩已云报。趋朝从事勿愆期，罄竭丹衷答熙皞。丈夫忠孝期两存，君亲一致非岐然。明年春暖候华骑，衣冠重会瀛州仙。
送工部林主事归羊城省祭三首
作者：罗亨信
朝代：明

凤敕新颁出禁闱，承恩捧向岭南归。慈亲尚喜尤康健，严父堪嗟久弃违。游宦几年疏定省，褒封此日倍光辉。悬知拜庆称觞处，五色斑斓映锦衣。十年京国著英声，此日荣归促去程。疋马晓辞双凤阙，扁舟明到五羊城。褒封敕赐龙章焕，幽显恩沾宠渥荣。忠孝两全臣子事，早摅忠荩答升平。仙郎归省向番禺，送别长亭酒满壶。客路远随秋去雁，乡心偏切夜啼乌。已看泉下恩光满，犹喜庭前彩服趋。此日分携独南去，几时旋旆到天衢。
送工部林主事归羊城省祭三首·其一
作者：罗亨信
朝代：明

凤敕新颁出禁闱，承恩捧向岭南归。慈亲尚喜尤康健，严父堪嗟久弃违。游宦几年疏定省，褒封此日倍光辉。悬知拜庆称觞处，五色斑斓映锦衣。
送工部林主事归羊城省祭三首·其三
作者：罗亨信
朝代：明

仙郎归省向番禺，送别长亭酒满壶。客路远随秋去雁，乡心偏切夜啼乌。已看泉下恩光满，犹喜庭前彩服趋。此日分携独南去，几时旋旆到天衢。
送工部林主事归羊城省祭三首·其二
作者：罗亨信
朝代：明

十年京国著英声，此日荣归促去程。疋马晓辞双凤阙，扁舟明到五羊城。褒封敕赐龙章焕，幽显恩沾宠渥荣。忠孝两全臣子事，早摅忠荩答升平。
送建阳张大尹复任
作者：罗亨信
朝代：明

卓异南闽令，才华间世英。存心惟惠爱，为政尚宽平。奏最瞻龙衮，承恩出凤城。勉旃崇德业，循吏著芳名。
送张百户还□教
作者：罗亨信
朝代：明

帅兵几月寓京华，谨饬忠勤众所嘉。阅武政忻频演艺，承恩又喜暂还家。马嘶晓□都门道，帆挂西风潞水涯。归拜亲庭倾寿酒，筵开罗绮醉流霞。
送易镇抚致仕还五开
作者：罗亨信
朝代：明

别时才弱冠，相见各苍颜。故旧惊存殁，驱驰备险艰。佳儿承爵秩，晚节遂优閒。好结耆英会，逍遥乐社间。
送易镇抚致仕还五开
作者：罗亨信
朝代：明

契阔堪嗟岁屡迁，京华邂逅倍凄然。连床正喜谈亲谊，对酒俄惊醉别筵。爵秩涣颁归令子，功勋尤愿继前贤。悬车投老寻乡曲，三径重开乐暮年。
送李知州归六安
作者：罗亨信
朝代：明

文章太守我同年，倜傥风流继谪仙。五裤欢谣闾里颂，一钱清誉口碑传。趋朝喜见沾殊泽，归日荣看著锦鞭。明到六安施德教，满城花柳蔼春妍。
送李知州考绩复任六安
作者：罗亨信
朝代：明

李侯自昔居羊城，才华卓荦人中英。金门射策登黄甲，秘阁修文蔼俊声。予时亦忝群公后，京国相逢诚邂逅。对榻常论午夜文，趋朝共听三更漏。人生会合那可常，君奔亲讣先还乡。予拜夕郎愧才短，相思两地如参商。蹇予被谪投南极，佐邑闻君声藉藉。牛刀小试言子游，哦松暂屈崔斯立。十载辛勤海上归，金台相见喜成悲。予著铁冠持宪节，君承宠命牧群黎。六安大郡居淮甸，地僻民淳风俗善。多君为政尚宽平，一钱五裤人争羡。今秋报政入神京，六事咸称绩有成。借寇徯君还旧治，九重特慰斯民情。友朋留别都门道，杯酒淋漓任倾倒。蒲帆十幅挂西风，红蓼汀洲雁声早。到官正值隆冬时，梅花开遍东南枝。儿童竹马候江浒，朱轓皂盖何委蛇。古今为治重民牧，增秩赐金如不足。勖君终始树勋庸，期与前贤继芳躅。
送梁知县之任永淳四首
作者：罗亨信
朝代：明

井梧飘叶报新秋，远道之官属壮游。暂屈大材临小邑，尚留清誉播遐陬。梅开庾岭寒霜肃，水落淮河晓雨收。离别悠悠何足叹，好将勋业继前修。陛辞晓出禁城西，祖饯筵开听马嘶。绝域才华看旧著，永淳风月入新题。牛刀大用当初试，凤鸟高骞且暂栖。瑚琏终为廊庙具，好施仁政化群黎。早有芳名动远□，又承恩命出彤墀。悬鱼留犊应相继，制锦烹鲜信有为。千里山川游览景，几篇风月赠行诗。琴堂政暇如相忆，为寄佳章慰别离。天香满袖出瑶京，驻马红亭话别情。枳棘又看鸾凤集，蛮□曾仰列星明。春风到处多耕耦，夜月谁家有犬惊。台辅古来由百里，莱公千载著芳名。
送梁知县之任永淳四首·其一
作者：罗亨信
朝代：明

井梧飘叶报新秋，远道之官属壮游。暂屈大材临小邑，尚留清誉播遐陬。梅开庾岭寒霜肃，水落淮河晓雨收。离别悠悠何足叹，好将勋业继前修。
送梁知县之任永淳四首·其三
作者：罗亨信
朝代：明

早有芳名动远□，又承恩命出彤墀。悬鱼留犊应相继，制锦烹鲜信有为。千里山川游览景，几篇风月赠行诗。琴堂政暇如相忆，为寄佳章慰别离。
送梁知县之任永淳四首·其二
作者：罗亨信
朝代：明

陛辞晓出禁城西，祖饯筵开听马嘶。绝域才华看旧著，永淳风月入新题。牛刀大用当初试，凤鸟高骞且暂栖。瑚琏终为廊庙具，好施仁政化群黎。
送梁知县之任永淳四首·其四
作者：罗亨信
朝代：明

天香满袖出瑶京，驻马红亭话别情。枳棘又看鸾凤集，蛮□曾仰列星明。春风到处多耕耦，夜月谁家有犬惊。台辅古来由百里，莱公千载著芳名。
送欧教官归田
作者：罗亨信
朝代：明

皋皮勇撤几经年，华发萧萧雪满颠。辞老喜承新宠渥，赐归重访旧林泉。梅花纸帐闲清梦，明月扁舟散俗缘。刚得名成身亦退，几人明哲似君贤。
送熊都御史弟归吉安
作者：罗亨信
朝代：明

大兄威望肃南台，仲氏承恩阙下回。祖饯蓟门朝士集，薰风滦渚锦帆开。故家文献传当世，昭代衣冠近上台。嗟我相逢又相别，临岐无奈意徘徊。
送王司训之任无锡学
作者：罗亨信
朝代：明

会稽王氏世多贤，奕叶流芳几百年。大尹又登循吏传，三郎仍坐广文毡。皋皮勇撤才华盛，绛帐宏开讲授专。年少功名期卓立，鹏程有待看高骞。
送王大尹之任东莞
作者：罗亨信
朝代：明

弋阳十载著嘉声，又捧除书出凤城。迁擢已看增禄秩，褒封犹喜沐恩荣。焚黄赢得瞻先陇，制锦休教缓客程。乡邑年来亦憔悴，阳春应见遂群生。
送王编修先生致仕归吉水
作者：罗亨信
朝代：明

黄阁词臣致政归，公卿祖帐倍光辉。投闲喜有先庐在，访旧惊看故老稀。萝月松风时笑傲，海鸥沙鹭日忘机。也知重念君恩厚，回首蓬莱隔翠薇。
送程上舍归省
作者：罗亨信
朝代：明

雪楼文献四方闻，之子才华迈等伦。璧水几年勤问学，春风三月又宁亲。上林日暖莺声巧，平野烟消柳色新。此去故园还及早，功勋要使绍前人。
送胡孟时检校考绩回广西省幕
作者：罗亨信
朝代：明

薇垣赞理几经春，奏最荣看出紫宸。百粤关河归路远，九重雨露宠恩新。潜鳞岂是池中物，至宝还为席上珍。天上夔龙期接武，大摅忠荩展经纶。
送荣副纲还广州光孝寺
作者：罗亨信
朝代：明

拜捧除书出九天，袈裟又上潞河船。一篷明月禅心静，十载交游别梦悬。兜率阁高金相现，菩提树古绿阴连。悬知到日重登览，大振宗风继昔贤。
送葛行人还朝
作者：罗亨信
朝代：明

远持玉节度秦关，四牡騑騑不惮难。旆影迥随山月晓，剑光高射斗牛寒。宣扬上德颁恩赏，咨访群情进治安。直指绣衣今古重，伫看褒锡拜金銮。
送赵公子省亲回洮阳四首
作者：罗亨信
朝代：明

之子青年志不群，共知能武复能文。九重入贡沾恩早，千里宁亲报德勤。金镞射雕名冠世，词源倒峡气凌云。父忠子孝全名节，彝鼎巍巍纪大勋。宁亲千里到姑臧，为忆劬劳志不忘。酒献松花浮玉液，衣裁宫锦带天香。勤诚报国功勋著，忠孝传家世泽长。回首松楸犹在念，马蹄指日是洮阳。卓荦才华间世贤，琼林玉树思飘然。学宗孔孟文风盛，业究孙吴武艺专。报国丹心恒耿耿，奉亲诚意每拳拳。柳营正好承严训，却忆松楸旆又还。人似神仙马似龙，妙龄豪气贯长虹。开尊夜对瑶台月，挟弹春游紫陌风。严侍久违勤远省，深恩未报欲输忠。临岐不用伤离别，好整衣冠觐九重。
送赵公子省亲回洮阳四首·其一
作者：罗亨信
朝代：明

之子青年志不群，共知能武复能文。九重入贡沾恩早，千里宁亲报德勤。金镞射雕名冠世，词源倒峡气凌云。父忠子孝全名节，彝鼎巍巍纪大勋。
送赵公子省亲回洮阳四首·其三
作者：罗亨信
朝代：明

卓荦才华间世贤，琼林玉树思飘然。学宗孔孟文风盛，业究孙吴武艺专。报国丹心恒耿耿，奉亲诚意每拳拳。柳营正好承严训，却忆松楸旆又还。
送赵公子省亲回洮阳四首·其二
作者：罗亨信
朝代：明

宁亲千里到姑臧，为忆劬劳志不忘。酒献松花浮玉液，衣裁宫锦带天香。勤诚报国功勋著，忠孝传家世泽长。回首松楸犹在念，马蹄指日是洮阳。
送赵公子省亲回洮阳四首·其四
作者：罗亨信
朝代：明

人似神仙马似龙，妙龄豪气贯长虹。开尊夜对瑶台月，挟弹春游紫陌风。严侍久违勤远省，深恩未报欲输忠。临岐不用伤离别，好整衣冠觐九重。
送赵廷杰省亲还洮阳
作者：罗亨信
朝代：明

公子先世家洮阳，衣冠济美多贤良。滔滔庆泽源委长，簪缨圭组相辉煌。圣人履祚文运昌，四方万国皆来王。登庸俊乂居庙廊，尊翁挺起自西羌。英姿卓荦才靡双，屡使绝域绩用臧。荐升阃佐镇乡邦，迩年残贼频跳梁。总戎特命禦边疆，貔貅百万威远扬。阴山狐兔宁遁藏，挥戈一指俱灭亡。凯歌声沸剑吐铓，九重褒锡焕天章。进封伯爵名益彰，貂蝉铁券金玉相。公子趋侍来西凉，锦衣光衬斓斑裳。欢声杂遝諠华堂，晨昏定省无或遑。金杯满酌葡萄香，旨甘滫瀡勤持将。翁颜和豫寿且康，一门踊跃沐恩光。父忠子孝俦能方，宗先追念心孔伤。松楸积雨莓苔荒，翁今命子还故乡。拜扫展祭修蒸尝，骅骝叱拨登周行。朋簪暂挽驻垂杨，供张祖饯陈清觞。大夫君子欢未央，众称公子非寻常。凌云志气何轩昂，堪拟治世双凤凰。雍雍有待鸣高冈，羽仪文彩来翱翔，光昭治化跻虞唐。
送邵婿捧敕命还东莞
作者：罗亨信
朝代：明

嗟我来京师，历岁已逾七。忝职在宪台，旦夕靡遑逸。激扬乏长材，献纳愧凉德。慈亲在高堂，鹤发逾七帙。一子侍晨昏，顷刻难离侧。随官缺僮仆，干蛊鲜子侄。去秋邵婿来，旅邸勤顾恤。公退问安否，朝参候出入。翁婿情怡愉，驹隙半载及。寻蒙圣主恩，悯念慎厥职。循例授敕词，父母亦褒锡。光宠被一门，存没咸感激。顾予系于官，省拜殊未得。婿今捧敕还，戒行将有日。制冠与服带，官贫莫能饰。聊以备礼文，孝心徒恻恻。惟时属仲春，阳回冰冻释。轻舟发潞河，涉远宜谨饬。到家当盛夏，薰风长群物。喜气溢廷帏，荣耀生里域。俯仰期报称，鼓舞歌帝力。父兮尽慈爱，臣则效忠赤。子弟敦孝敬，耕稼给徭役。能不忝厥生，永以保贞吉。
送钟以义还潮阳
作者：罗亨信
朝代：明

高怀慷慨孰能同，义重姻亲迈古风。万里驱驰来岭表，一身劳瘁入云中。绸缪旅邸情方洽，樽酒长亭别复匆。乡邑故人如有问，为言昭代圣恩隆。
送陈以礼省亲
作者：罗亨信
朝代：明

白蘋风急雁初飞，才子宁亲日下归。华佩暂看辞凤阙，彩衣重喜拜庭闱。百杯别酒浇离思，十幅蒲帆挂落晖。忠孝两全今古重，春风回棹勿迟迟。
送陈叔刚郎中致仕
作者：罗亨信
朝代：明

铨曹早岁著英声，八帙归休沐宠荣。官带旧衔乡望重，心无尘虑世缘轻。都门祖饯多新进，闾里趋迎总后生。三径重开看松菊，不妨偃仰学渊明。
送陈婿南归
作者：罗亨信
朝代：明

游宦金台十载馀，家贫亲老竟何如。一官自叹无□□，□□□来问起居。已喜客情经岁晏，那堪话别属春初。乡闾朋旧如相见，为说萧萧发已疏。
送陈舍鼎捧诰南归
作者：罗亨信
朝代：明

纳言嘉绩著银台，褒锡荣看制诰裁。锦轴联翩颁殿陛，天章焕烂出蓬莱。追封祖祢推恩典，旌异忠良表俊才。冢嗣捧持归故里，寿亲满进紫霞杯。
送陈高士归隐云窝
作者：罗亨信
朝代：明

先生归去隐云窝，茅屋重营补薜萝。尽日杜门过客少，满林啼鸟落花多。香残隐几收云母，衣敝临流制芰荷。我亦潇闲方外侣，何时泉石共蹉跎。
送雷行人还朝
作者：罗亨信
朝代：明

射策还登白玉堂，词锋淬砺倍辉光。几年奉使经遐峤，此日乘轺到朔方。藩府礼成归上国，朋簪祖饯醉离觞。君行我亦趋朝去，凤阙同沾雨露香。
送黄尚礼还广
作者：罗亨信
朝代：明

黄氏先世家庐陵，远山卓荦人中英。宦游从亲入岭海，择幽占胜居羊城。羊城南畔构华屋，剩植寒梅与修竹。一门诗礼蔼清芬，二子森然如美玉。伯氏早世良可悲，仲氏通儒仍业医。轩岐学术参奥义，苏董名誉闻当时。一朝应荐来京国，十载金台恣行乐。济世常传不老方，活人屡施还生药。承宣几度登掖庭，拜瞻天表叨恩荣。布衣何幸逢至治，誓竭忠贞答圣明。从龙紫塞平□□，惠济旅徒人感慕。归来太史纪勋庸，藉藉声华播寰宇。年来顿觉倦驱驰，上疏金门予告归。朋簪祖饯潞河上，把袂惜别情依依。乡关迢递几千里，树色微茫渺烟水。遥瞻钟阜达梅关，指日应期见桑梓。知君旧宅傍烟霞，杏坞春还尽吐花。药辨君臣苏瘴疠，火添文武炼丹砂。养生自有神仙诀，肯信流年双鬓雪。会看海上觅安期，飞向瑶池弄明月。
送黄武赴黄梅知县
作者：罗亨信
朝代：明

外台赞理著英声，超擢重瞻沐宠荣。百里郎官昭列宿，一方士庶仰华旌。承流宣化需贤俊，制锦烹鲜属老成。邑令亲民今古重，好摅忠荩答皇明。
金台别意图
作者：罗亨信
朝代：明

荆南山水清且幽，钟英毓秀多儒流。易君抱负更磊落，翩翩文采珊瑚钩。髫年讲学郡庠里，旦夕孜孜究经史。去年折得蟾宫枝，烨烨才名动都鄙。朅来鼓箧游辟雍，桥门观听何从容。纳交得友天下士，器业日广德愈充。今春校艺南宫下，乙榜荣登倍声价。拜官典教出名藩，文星炳焕人争讶。朋簪追饯驻金台，台畔离筵迤逦开。金杯错落玉壶倒，凤笙龙管声相催。潞州昔是繁华地，俗厚民淳敦礼义。人物犹称豫让贤，山川独数壶关异。嗟人所患在为师，能习旧闻新亦知。惟学不厌诲不倦，传道解惑何难为。胡瑗昔教苏湖学，分经治事大振作。至今史传称楷模，赫赫声华俨犹昨。勉旃此去继其踪，弘开绛帐临春风。济济青衿列讲下，辨疑析难咸畅通。多君质美年方艾，志蕴经纶镇长在。暂将时雨化菁莪，廊庙需材应有待。
金陵送别
作者：罗亨信
朝代：明

白发乘轺老绣衣，观风又向日边归。政施吴浙霜威肃，舟渡秦淮月色辉。太学师模当世重，中朝人物似君稀。于今棘寺推平反，谁谓生平志愿违。
锦鸡
作者：罗亨信
朝代：明

文彩翩翩锦作衣，花阴同立亦同飞。何当得侣翱翔凤，集向明时览德辉。
陈抟高卧
作者：罗亨信
朝代：明

华山深处是衡茅，一枕清风百虑抛。徵使远临犹未醒，任教红日转松梢。
静斋
作者：罗亨信
朝代：明

之子存诚志独坚，幽斋端坐绝嚣喧。诗书养性忘尘虑，淡薄持心少俗缘。一枕松风秋籁肃，半窗梅影月轮圆。丈夫立行期终始，会有芳名继昔贤。
题兰蕙同芳图
作者：罗亨信
朝代：明

兰蕙依依并吐芳，风来庭砌散幽香。君家兄弟端堪比，祚胤应期百世昌。
题周氏族谱
作者：罗亨信
朝代：明

故家文献岂徒然，积德由来几百年。闽郡析居嗟远别，琼台游宦属南迁。衣冠济济光前哲，诗礼彬彬蔼后贤。谱牒修明敦本始，曾孙什袭永相传。
题墨梅写怀
作者：罗亨信
朝代：明

玉骨冰肌铁石肠，相逢几度月昏黄。别来京国无知己，独抱孤贞傲雪霜。
题墨梅寄邬玄中二首
作者：罗亨信
朝代：明

罗浮仙子美丰姿，历尽风尘染不淄。倩得陈玄图玉貌，题封远慰故人思。不随桃李媚春风，独抱幽贞誓始终。岁晏天寒无伴侣，令人却忆赵师雄。
题墨梅寄邬玄中二首·其一
作者：罗亨信
朝代：明

罗浮仙子美丰姿，历尽风尘染不淄。倩得陈玄图玉貌，题封远慰故人思。
题墨梅寄邬玄中二首·其二
作者：罗亨信
朝代：明

不随桃李媚春风，独抱幽贞誓始终。岁晏天寒无伴侣，令人却忆赵师雄。
题大理丞李奎双喜
作者：罗亨信
朝代：明

朝罢归来日未斜，庭前灵鸟噪喳喳。新恩应自天边至，吉兆先将报主家。
题安晚轩
作者：罗亨信
朝代：明

将军素志在林丘，壮盛先为晚节谋。衣锦好看归去日，重开三径乐优游。
题少保黄先生赠孙教授竹
作者：罗亨信
朝代：明

广文离思浩难禁，少保乡情似海深。为赠凌云丹凤羽，相期永感岁寒心。
题山水
作者：罗亨信
朝代：明

云树苍茫紫翠连，水光山色共悠然。丛林幽谷栖禅刹，曲岸垂杨系钓船。花坞鸟啼春寂寂，松庭鹤唳月娟娟。虎头已去龙眠老，此幅清新孰为传。
题平沙落雁图
作者：罗亨信
朝代：明

霜入枫林叶半秋，几行征雁落荒洲。殷勤带得平胡信，玉塞参军未白头。
题旧隐图
作者：罗亨信
朝代：明

故人家住睢阳郡，溪上茅茨迤逦开。当户好山金晻映，沿堤流水玉萦回。读书已遂飞腾志，衣绣咸推俊迈才。客里披图怀旧隐，功成他日赋归来。
题春草
作者：罗亨信
朝代：明

薤叶青青间缘莎，争妍竞秀满平坡。春深不改蒙茸色，自是恩承雨露多。
题栖竹轩
作者：罗亨信
朝代：明

筑亭来伴碧琅玕，苦节清修傲岁寒。好截伶伦双凤管，月明吹向彩云端。
题梅月双清
作者：罗亨信
朝代：明

罗浮仙子美丰姿，铁石心肠只自知。今夜月明谁是伴，嫦娥端可共襟期。
题游春图
作者：罗亨信
朝代：明

满目春光淑景融，游人并辔出郊东。莺花烂熳诗怀壮，宫锦淋漓酒兴浓。夹道垂杨青袅袅，激湍流水绿溶溶。悬知日暮忘归去，醉倚危楼第几重。